text:
Isahluko 4: Ipalamente (42-82)
42. Indlela eyakheke ngayo iPalamente
- IPalamente–
- yiNdlu yoWiso-mthetho;
- neBhunga lamaPhondo leZwelonke.
- INdlu yoWiso-mthetho kunye neBhunga lamaPhondo leZwelonke zithabath’ inxaxheba kwinkqubo yowiso-mthetho ngendlela echazwe kuMgaqo-siseko.
- INdlu yoWiso-mthetho inyulelwe ukumela abantu nokuqinisekisa ukulawula kwabantu phantsi koMgaqo-siseko. Ikwenza oku ngokukhetha uMongameli, ngokuba liqonga lezwelonke lokugwadlwa kwemicimbi esidlangalaleni, ngokuphumeza imithetho nangokuphonononga izenzo zikarhulumente.
- IBhunga lamaPhondo leZwelonke limela amaphondo ukuqinisekisa ukuba izinto ezichaphazela amaphondo zithathelw’ingqalelo kurhulumente wezwelonke. Likwenza oku ikakhulu ngokuthabath’inxaxheba kwinkqubo yowiso-mthetho yezwelonke nangokuba liqonga lezwelonke lokugwadlwa esidlangalaleni kwemicimbi echaphazela amaphondo.
- UMongameli usenokuthi nangaliphi na ixesha abize iPalamente ukuba ihlale ngexesha elingelilo elokuhlala kwayo ukuze yenze imisebenzi ekhethekileyo.
- Ikomkhulu lePalamente liseKapa, kodwa uMthetho wePalamente owiswe ngokwesiqendu 76(1) nese-(5) usenokuthi ikomkhulu lePalamente malibe kwenye indawo.
43. Igunya lokuwis’ umthetho leRiphablikhi
- KwiRiphablikhi, igunya lokuwis’umthetho–
- lorhulumente wezwelonke likwiPalamente, njengoko kuchazwe kwisiqendu 44;
- loorhulumente bamaphondo, likwizindlu zowiso-mthetho zamaphondo, njengoko kuchazwe kwisiqendu 104; lize
- eloorhulumente basekuhlaleni libe kumaBhunga ooMasipala, njengoko kuchazwe kwisiqendu 156.
44. Igunya lokuwis’ umthetho kwizwelonke
- Igunya lowiso-mthetho lezwelonke njengoko likwiPalamente–
- lithi jize kwiNdlu yoWiso-mthetho igunya–
- lokwenza utshintsho kuMgaqo-siseko;
- lokuphumeza imithetho ngawo nawuphi na umcimbi, kuquka nomcimbi okummandla wentsebenzo odweliswe kwiSihlomelo 4, kodwa, ngokulawulwa sisiqendwana (2), awuqukwanga umcimbi okummandla wentsebenzo odweliswe kwiSihlomelo 5;
- nelokuphathisa amagunya okuwis’umthetho iwaphathisa naliphisa na iqumrhu lowiso-mthetho elikwelinye inqwanqwa likarhulumente, ngaphandle kwegunya lokwenz’utshintsho kuMgaqo-siseko; kwaye
- lithi jize kwiBhunga lamaPhondo leZwelonke igunya–
- lokuthabath’inxaxheba ekwenzen’utshintsho kuMgaqo-siseko ngokwesiqendu 74;
- lokuphumeza, ngokwesiqendu 76, imithetho ngawo nawuphi na umcimbi owela kummandla wentsebenzo okwiSihlomelo 4 nangawo nawuphi na umcimbi ofunwa nguMgaqo-siseko ukuba uphunyezwe ngokwesiqendu 76;
- nelokuqwalasela, ngokwesiqendu 75, nawuphi na omnye umthetho ophunyezwe yiNdlu yoWiso-mthetho.
- IPalamente inokuthi, ngokuphumez’umthetho ngokwesiqendu 76(1), ingenelele kuwo nawuphi na umcimbi owela kummandla wentsebenzo odweliswe kwiSihlomelo 5, xa kuyimfuneko–
- ukuze kukhuseleke ilizwe;
- ukuze kubekho ubunye kuqoqosho;
- ukuze kubekho imilinganiselo eyimfuneko yezwelonke;
- ukuze kubekho imilinganiselo esisiseko efunekayo ukuze kunikezelwe ngeenkonzo; okanye
- ukuthintela isenzo esingabhadlanga esenziwa liphondo esithi sibe nobungozi kwelinye iphondo okanye elizweni lonke.
- Imithetho yepalamente engomcimbi oyimfuneko ukuze lisetyenziswe ngokuphumelelayo igunya ngawo nawuphi na umcimbi odweliswe kwiSihlomelo 4, iyimithetho engomcimbi odweliswe kwiSihlomelo 4.
- Xa isebenzisa igunya layo lowiso-mthetho, iPalamente inkqanyangelwa kuphela nguMgaqo-siseko, kwaye imele yenze ngokoMgaqo-siseko, nangokwemida eyisikelwa nguMgaqo-siseko.
45. Imigaqo yendibaniselwano nemiyalelo neekomiti eziyindibaniselwano
- INdlu yoWiso-mthetho kunye neBhunga lamaPhondo leZwelonke mabaseke ikomiti yemigaqo yendibaniselwano ukuze iqulunqe imigaqo nemiyalelo ngemicimbi eyindibaniselwano yeNdlu neyeBhunga, kuquka nemigaqo nemiyalelo–
- yokwenza isigqibo ngeenkqubo zokwenza lula inkqubo yowiso-mthetho, kuquka nokubek’umda kwixesha lokuqukumbela naliphi na inyathelo kwinkqubo;
- yokuseka iikomiti zendibaniselwano ezinabameli abavela kokubini kwiNdlu nakwiBhunga ukuze ziqwalasele iMithetho eYilwayo ukuze zenze ingxelo ngayo, ekuyiMithetho eYilwayo ekuthethwe ngayo kwisiqendu 74 nesama-75 ethi ibhekiswe kuloo komiti;
- yokuseka ikomiti yendibaniselwano yokuqwalasela ngokutsha uMgaqo-siseko ubuncinane qho ngonyaka;
- neyokulawula imicimbi–
- yekomiti yemigaqo yendibaniselwano;
- yeKomiti yoLamlo;
- yekomiti yokuqwalaselwa ngokutsha koMgaqo-siseko; kunye
- nazo naziphi na iikomiti zendibaniselwano ezisekwe ngokwesiqendu (b).
- Amalungu eKhabhinethi, namalungu eNdlu yoWiso-mthetho kunye nabathunywa kwiBhunga lamaPhondo leZwelonke banamalungelo afanayo nokungabi nakubekwa tyala okufanayo phambi kwekomiti yendibaniselwano yeNdlu neyeBhunga kanye njengokuba benaloo malungelo phambi kweNdlu okanye phambi kweBhunga.
INdlu yoWiso-mthetho
46. Indlela eyakhiwe ngayo nonyulo
- INdlu yoWiso-mthetho inabantu ababhinqileyo nabangamadoda abangekho abangekho ngaphantsi kwama-350 kodwa bengekho ngaphezulu kwama-4000 abanyulwe njengamalungu ngokwenkqubo yonyulo–
- efunwa ngumthetho wepalamente wezwelonke;
- esekelwe kumqulu wabavoti wezwelonke;
- ethi eyona minyaka yobudala iphantsi yokuvota mayibe li-18;
- eyenza ukuba, ngokubanzi, kubekho ukumelwa ngokulinganayo.
- UMthetho wePalamente mawuxele indlela yokuqingqa inani lamalungu eNdlu yoWiso-mthetho.
[Isiqendwana (1) senziwa utshintsho sisiqendu 1 soMthetho Weshumi Wokwenz’Utshintsho KuMgaqo-siseko ka-2003 nasisiqendu 1 soMthetho Weshumi Elinesihlanu Wokwenz’Utshintsho KuMgaqo-siseko ka-2008.]
47. Ubulungu
- Wonke ummi ofanelekayo ukuba avotele iNdlu yoWiso-mthetho uyafaneleka ukuba abe lilungu leNdlu, ngaphandle–
- komntu oqeshwe ngurhulumente, okanye osebenzela urhulumente, kwaye efumana umvuzo ngoko kuqeshwa okanye ngoko kumsebenzela, engenguye–
- uMongameli, uSekela-Mongameli, aBaphathiswa nooSekela- Mphathiswa;
- abasezikhundleni abamisebenzi yabo ihambelanayo nemisebenzi yelungu leNdlu, kwaye ibe loo misebenzi ivakaliswe ngumthetho wepalamente wezwelonke ihambelana nemisebenzi yelungu leNdlu;
- abangengabo abathunywa abasisigxina kwiBhunga lamaPhondo leZwelonke okanye abangengawo amalungu endlu yowiso-mthetho yephondo okanye eBhunga likaMasipala;
- abangengabo abavakaliswe yinkundla bengakwazi ukuwahlawula amatyala abo kwaye bengekaphumi kuloo meko;
- ongenguye ovakaliswe yinkundla yeRiphablikhi engongaphilanga engqondweni; okanye
- ongenguye othe, emva kokuba esi siqendu siqalise ukusebenza, wafunyaniswa enetyala lokwaphul’umthetho waza wagwetywa ixesha elingaphezu kweenyanga ezili-12 entolongweni engakhethiswanga fayini, nokuba kulapha kwiRiphablikhi okanye kungaphandle kweRiphablikhi, ukuba isenzo esikukwaphul’umthetho besiya kuba kukwaphul’umthetho kwiRiphablikhi, kodwa akukho mntu onokuthathwa njengogwetyiweyo de kube kwenziwe isigqibo ngesibheno sakhe nxamnye nokufunyaniswa kwakhe enetyala okanye nxamnye nesigwebo sakhe, okanye de libe ixesha lokubhena liphelile. Ukungafaneleki okutshiwo sesi siqendu kuphela emva kweminyaka emihlanu sigqityiwe isigwebo.
- Umntu ongafanelekiyo ukuba abe lilungu leNdlu yoWiso-mthetho ngokwesiqendwana (1)(a) okanye (b) unokuzigqatsela ukuba kwiNdlu, kodwa ke ngokulawulwa yimida okanye yimiqathango ebekwe ngumthetho wepalamente wezwelonke.
- Umntu uyalahlekelwa bubulungu beNdlu yoWiso-mthetho ukuba–
- uyayeka ukuba ngofanelekayo; okanye
- uthi angabikho kwiNdlu ngaphandle kwemvume kwiimeko ethi imigaqo nemiyalelo yeNdlu iyalele ukuba makalahlekelwe bubulungu; okanye
- uyayeka ukuba lilungu lombutho owamchongayo loo mntu ukuba abe lilungu leNdlu yoWiso-mthetho.
[Isiqendwana (3) sathatyathelw’indawo sisiqendu 2 soMthetho Weshumi Wokwenz’Utshintsho KuMgaqo-siseko ka-2003 nasisiqendu 2 soMthetho Weshumi Elinesihlanu Wokwenz’Utshintsho KuMgaqo-siseko ka-2008.]
- Izithuba ezikhoyo kwiNdlu yoWiso-mthetho mazivalwe ngokomthetho wepalamente wezwelonke .
48. Isifungo okanye isibhambathiso
Ngaphambi kokuba amalungu eNdlu yoWiso-mthetho aqalise ukwenza imisebenzi yawo kwiNdlu yoWiso-mthetho, makathabathe isifungo okanye enze isibhambathiso sokuthembeka kwiRiphablikhi nesokuthobela uMgaqo-siseko, ngokweSihlomelo 2.
49. Ubude bexesha leNdlu yoWiso-mthetho
- INdlu yoWiso-mthetho inyulelwa ixesha eliyiminyaka emihlanu.
-
Ukuba iNdlu yoWiso-mthetho ithi ichithwe ngokwesiqendu 50, okanye xa kuphela ixesha layo, uMongameli makathi, ngokwenza isihlokomiso, amemelele ukuba kubekho unyulo aze axele imihla yalo, lunyulo olo omalubekho zingaphelanga iintsuku ezingama-90 ukususela kumhla eyachithwa ngawo iNdlu yoWiso-mthetho okanye ukususela kumhla wokuphela kwexesha layo. Isihlokomiso esimemelela unyulo nesixela imihla yalo sinokukhutshwa ngaphambi kokuphela kwexesha leNdlu yoWiso-mthetho okanye emva kokuphela kwalo.
[Isiqendwana (2) sathatyathelw’indawo sisiqendu 1 soMthetho Wesihlanu Wokwenz’Utshintsho KuMgaqo-siseko ka-1999.]
- Ukuba isiphumo sonyulo lweNdlu yoWiso-mthetho asibhengezwa lo gama kuselixesha elimiselwe ngokwesiqendu 190, okanye ukuba unyulo luthi luphuthiswe yinkundla, uMongameli makathi, ngokwenza isihlokomiso, amemelele olunye unyulo aze axele imihla yalo, lunyulo olo omalubekho zingaphelanga iintsuku ezingama-90 ukususela ekupheleni kwelo xesha okanye ukususela kumhla olwathi unyulo lwaphuthiswa ngawo.
- INdlu yoWiso-mthetho iqhubeka inako ukusebenza ukususela kwixesha echithwa ngalo okanye ukususelwa kwixesha lokuphelelwa kwayo, kude kube yimini eyandulela usuku lokuqala lokuvotela iNdlu elandelayo.
50. Ukuchithwa kweNldu yoWiso-mthetho ngaphambi kokuphela kwexesha layo
- UMongameli makayichithe iNdlu yoWiso-mthetho ukuba–
- iNdlu yoWiso-mthetho yamkele isigqibo sokuyichitha ngevoti exhasayo yesininzi samalungu ayo; naxa
- kudlule iminyaka emithathu ukususela ekunyulweni kweNdlu.
- UMongameli oBambeleyo makayichithe iNdlu yoWiso-mthetho ukuba–
- kukho isithuba kwisikhundla sikaMongameli; naxa
- iNdlu ingamnyulanga uMongameli omtsha kwisithuba seentsuku ezingama-30 sidalekile isithuba eso.
51. Ukuhlala kwayo namaxesha ekhefu
-
Emva konyulo, ukuhlala kokuqala kweNdlu yoWiso-mthetho makube ngexesha nangomhla ogqitywe yiJaji eyiNtloko, kodwa zingade ziphele iintsuku ezili-14 sibhengeziwe isiphumo sonyulo. INdlu inokuzenzela isigqibo ngexesha nangobude bexesha lokunye ukuhlala kwayo nangamaxesha ayo ekhefu.
[Isiqendwana (1) sathatyathelw’indawo sisiqendu 1 soMthetho Wesithandathu Wokwenz’Utshintsho KuMgaqo-siseko ka-2001.]
- UMongameli unokuthi nangaliphi na ixesha abize iNdlu yoWiso-mthetho ukuba ihlale ngexesha elingelilo lokuhlala ukuze yenze imisebenzi ekhethekileyo.
- Ukuhlala kweNdlu yoWiso-mthetho kwiindawo ezingelilo ikomkhulu lePalamente kuvumeleke kuphela ngezizathu zokunced’uluntu, zokhuseleko okanye ukufaneleka, naxa kuvunyelwa yimigaqo nayimiyalelo yeNdlu.
52. USihlalo noSekela-Sihlalo wePalamente
- Ekuhlanganeni kwayo okokuqala emva kokunyulwa, okanye xa kufuneka kuvalwe Ekuhlaleni kwayo kokuqala emva konyulo, okanye xa kuyimfuneko ukuvala isithuba, iNdlu yoWiso-mthetho mayinyule uSihlalo noSekela-Sihlalo kumalungu ayo.
-
IJaji eyiNtloko mayongamele ukunyulwa kukaSihlalo, okanye ichonge enye ijaji ukuba ikwenze oko. USihlalo yena wongamela ukunyulwa kukaSekela-Sihlalo.
[Isiqendwana (2) sathatyathelw’indawo sisiqendu 2 soMthetho Wesithandathu Wokwenz’Utshintsho KuMgaqo-siseko ka-2001.]
- Inkqubo echazwe kwiCandelo A leSihlomelo 3 isebenza ekunyulweni kukaSihlalo noSekela-Sihlalo.
- INdlu yoWiso-mthethho inokumshenxisa esikhundleni uSihlalo okanye uSekela- Sihlalo ngokuthath’isigqibo. Makubekho isininzi samalungu eNdlu xa kusamkelwa eso sigqibo.
- Ngokwemigaqo yayo nemiyalelo, iNdlu yoWiso-mthetho isenokunyula kumalungu ayo amanye amagosa okongamela ukuba ancedise uSihlalo noSekela-Sihlalo.
53. Izigqibo
- Ngaphandle kwaxa uMgaqo-siseko utsho okwahlukileyo–
- makubekho isininzi samalungu eNdlu yoWiso-mthetho ngaphambi kokuba kuvotelwe uMthetho oYilwayo okanye uMthetho oYilwayo wokwenz’ utshintsho;
- makubekho ubuncinane isinye kwisithathu samalungu ngaphambi kokuba kuvotelwe nawuphi na omnye umbandela ophambi kweNdlu; kananjalo
- yonke imibandela ephambi kweNdlu igqitywa ngesininzi seevoti.
- Ilungu leNdlu yoWiso-mthetho elongameleyo kwintlanganiso yeNdlu alinakuthabath’inxaxheba kwiingxoxo, kodwa–
- malivote kwivoti yokwenz’isigqibo xa iivoti zilingana macala kumbandela okhoyo; kwaye
- linokuthabath’inxaxheba kwiingxoxo xa umbandela oxoxwayo kufuneka ugqitywe ngevoti yesibini kwisithathu ubuncinane samalungu eNdlu.
54. Amalungelo amalungu athile eKhabhinethi nooSekela-Mphathiswa kwiNdlu yoWiso-mthetho
UMongameli, kunye nalo naliphi na ilungu leKhabhinethi okanye uSekela-Mphathiswa ongelilo ilungu leNdlu yoWiso-mthetho unokuthi, ngokulawulwa yimigaqo nayimiyalelo yeNdlu, abekho kwaye athethe kwiNdlu, kodwa akavumelekanga ukuba avote.
[Isiqendu 54 sathatyathelw’indawo sisiqendu 3 soMthetho Wokwenz’Utshintsho KuMgaqo-siseko ka-2001.]
55. Amagunya eNdlu yoWiso-mthetho
- Ekusebenziseni igunya layo lokuwis’imithetho, iNdlu yoWiso-mthetho–
- inokuqwalasela nawuphi na umthetho ophambi kweNdlu, iwuphumeze, yenze utshintsho kuwo okanye iwukhabe; kwaye
- inokuwuqalisa ngokwayo umthetho okanye iwulungiselele, ngaphandle kweMithetho eYilwayo yemali.
- INdlu yoWiso-mthetho mayithi gqi namacebo–
- okuqinisekisa ukuba onke amacandelo karhulumente akulawulo kurhulumente wezwelonke ayaphendula kuyo;
- nawokuba liliso–
- ekusetyenzisweni kwegunya lokulawula kwizwelonke, kuquka nokwenziwa kwemithetho isebenze;
- nakulo naliphi na icandelo likarhulumente.
56. Ubungqina okanye ingcombolo phambi kweNdlu yoWiso-mthetho
- INdlu yoWiso-Mthetho okanye nayiphi na ikomiti kwiikomiti zayo-
- inokubiza nawuphi na umntu ukuba avele phambi kwayo ukuze anike ubungqina efungile okanye enze isibhambathiso sokutheth’inyaniso, okanye avelise amaxwebhu;
- isenokufuna ukuba nawuphi na umntu okanye iziko lenze ingxelo kuyo;
- isenokunyanzela nawuphi na umntu okanye umbutho ngokomthetho wezwelonke okanye ngokwemigaqo nemiyalelo, ukuba athobele umsila wengwe okanye enze okufunwayo ngokwesiqendu (a) okanye (b); kwaye
- isenokwamkela izicelo okanye okuvela nakuwuphi na umntu ochaphazelekayo okanye imibutho echaphazelekayo.
57. Amalungiselelo angaphakathi neenkqubo zeNdlu yoWiso-mthetho
- INdlu yoWiso-mthetho-
- inokwenza izigqibo ngamalungiselelo ayo angaphakathi nangeenkqubo zayo ize izilawule; kananjalo
- inokwenza imigaqo nemiyalelo ngemicimbi yayo, ikwenza oko ikhumbula intando yesininzi yokumelwa kwabantu nokuthabath’inxaxheba kwabo, ukuphendula, ukusebenzela elubala, nokubandakanyeka koluntu.
- Imigaqo nemiyalelo yeNdlu yoWiso-mthetho mayixele–
- ukuba zisekwa njani, zakhiwe njani, iikomiti zayo, ayintoni amagunya azo, nemisebenzi yazo, neenkqubo zazo nobude bexesha lobukho;
- ukuthabath’inxaxheba kwamaqela amancinane amelweyo kwiNdlu, ethabath’ inxaxheba kwiinkqubo zeNdlu nakwiikomiti zayo, ngendlela evisisana nentando yesininzi;
- uncedo lwemali nololawulo kwiqela ngalinye elimelweyo kwiNdlu ngokulingana nokumelwa kwalo, ukuze iqela elo nenkokeli yalo liyenze imisebenzi yalo kwiNdlu ngempumelelo; kananjalo
- nokwamkelwa kwenkokeli yelona qela likhulu liphikisayo kwiNdlu njengeNkokeli yeQela Eliphikisayo.
58. Ukungabi nakubekwa tyala
- Amalungu eKhabhinethi, ooSekela-Mphathiswa namalungu eNdlu yoWiso- mthetho–
- anenkululeko yokuthetha kwiNdlu nakwiikomiti zayo, kodwa ke ngokulawulwa yimigaqo nayimiyalelo yayo; kwaye
- akanakumangalelwa ngetyala lembambano okanye lolwaphulo-mthetho, abanjwe, avalelwe entolongweni okanye afunw’imbuyekezo ngomonakalo odalwe-
- yiyo nayiphi na into ayithethileyo kwiNdlu okanye ayivelisa phambi kwayo okanye kwiikomiti zayo; okanye
- yiyo nayiphi na into ethe yatyhileka ngenxa yento ayithethileyo kwiNdlu, okanye ayivelisa phambi kwayo okanye kwiikomiti zayo.
- Ezinye izinto engenakubekwa tyala ngazo iNdlu yoWiso-mthetho, amalungu eKhabhinethi namalungu eNdlu zinokutshiwo ngumthetho wepalamente wezwelonke.
-
Imivuzo, iimalana ezisecaleni namaqithiqithi ahlawulwa amalungu eNdlu yoWiso- mthetho ziimali ezitsalwa ngqo kwiNgxowa-mali yeNgeniso yeLizwe.
[Isiqendu 58 senziwa utshintsho sisiqendu 4 soMthetho Wesithandathu Wokwenz’Utshintsho KuMgaqo-siseko ka-2001.]
59. Ukungena koluntu kwiNdlu yoWiso-mthetho nokubandakanyeka kwalo
- INdlu yoWiso-mthetho–
- mayenze ukuba uluntu lubandakanyeke kwiinkqubo zowiso-mthetho nakwezinye iinkqubo zendlu nezeekomiti zayo; kwaye
- mayiwenze umsebenzi wayo elubala, iintlanganiso zayo, nezeekomiti zayo, zibe selubala, kodwa ke kusenokuthatyathwa amanyathelo afanelekileyo–
- okukulawula ukungena koluntu, kuquka nokungena kwamajelo eendaba, kwiNdlu nakwiikomiti zayo; nawokuba
- asetshwe umntu kwaye, xa kufanelekile, alelwe ukuba angene okanye akhutshwe.
- INdlu yoWiso-mthetho ayivumelekanga ukuba ilwalele uluntu, kuquka namajelo eendaba, ukungena kwintlanganiso yekomiti, ngaphandle kokuba kufanelekile kwaye kuyathetheleleka ukwenza njalo kuluntu olukhululekileyo lwentando yesininzi.
IBhunga lamaPhondo leZwelonke
60. Indlela elakhiwe ngayo iBhunga leZwelonke
- IBhunga lamaPhondo leZwelonke linegqiza elinye labathunywa abalishumi abavela kwiphondo ngalinye.
- Aba bathunywa balishumi–
- ngabathunywa abane abakhethekileyo–
- abayiNkulumbuso yephondo okanye, ukuba iNkulumbuso ayifumaneki, naliphi na ilungu leNdlu yoWiso-mthetho yephondo elichongwe yiNkulumbuso ilichongela yonke imisebenzi okanye umsebenzi othile okhethekileyo ophambi kweBhunga lamaPhondo leZwelonke; kunye
- nabanye abathunywa abathathu abakhethekileyo
- nabathunywa abathandathu abasisigxina abamiselwe ngokwesiqendu 61(2).
- Igqiza likhokelwa yiNkulumbuso yephondo okanye, ukuba iNkulumbuso ayifumaneki, likhokelwe lilungu legqiza lephondo elichongwe yiNkulumbuso.
61. Ukwabiwa kwabathunywa
- Amaqela amelweyo kwindlu yowiso-mthetho yephondo anelungelo lokuba nabathunywa kwigqiza lephondo ngokwendlela echazwe kwiCandelo B leSihlomelo 3.
-
- Indlu yowiso-mthetho yephondo mayithi, zingaphelanga iintsuku ezingama-30 sibhengeziwe isiphumo sonyulo saloo ndlu yowiso-mthetho-
- ithathe isigqibo, ngokomthetho wepalamente wezwelonke, sokuba ngabathunywa abangaphi kubathunywa bombutho ngamnye abaza kuba ngabathunywa abasisigxina, bebangaphi abaza kuba ngabathunywa abakhethekileyo;
- ize imisele abathunywa abasisigxina ngokokuchonga okwenziwe ngamaqela.
-
…
[Isiqendu (b) sitsityiwe ngokokutsho kwesiqendu 1 soMthetho Weshumi Elinesine Wokwenz’ Utshintsho KuMgaqo-siseko ka-2008.]
[Isiqendwana (2) sathatyathelw’indawo sisiqendu 1 soMthetho Wethoba Wokwenz’Utshintsho KuMgaqo-siseko ka-2002 nasisiqendu 1 soMthetho Weshumi Elinesine Wokwenz’Utshintsho KuMgaqo-siseko ka-2008.]
- Umthetho wepalamente wezwelonke ekuthethwa ngawo kwisiqendwana (2)(a) mawuqinisekise ukuthabath’inxaxheba kwamaqela amancinane kokubini kubathunywa abasisigxina nabakhethekileyo begqiza ngendlela evisisana nentando yesininzi.
- Indlu yowiso-mthetho, ngokuvumelana neNkulumbuso neenkokeli zamaqela anelungelo lokuba nabathunywa abakhethekileyo kwigqiza lephondo mayichonge abathunywa abakhethekileyo, njengoko kuman’ukufuneka ngamaxesh’athile, iwachonga kumalungu endlu yowiso-mthetho.
62. Abathunywa abasisigxina
- Umntu ochongiweyo ukuba abe ngumthunywa osisigxina makabe ngofanelekileyo ukuba abe lilungu lendlu yowiso-mthetho yephondo.
- Ukuba umntu olilungu lendlu yowiso-mthetho yephondo umiselwe njengomthunywa osisigxina, loo mntu uyayeka ukuba lilungu lendlu yowiso- mthetho.
- Abathunywa abasisigxina bamiselwa ukuba babe ngabo ixesha eliphela-
- ngaphambi nje kokuhlala kokuqala kwendlu yowiso-mthetho yephondo emva konyulo lwayo olulandelayo.
-
…
[Isiqendu (b) sitsityiwe ngokokutsho kwesiqendu 2 soMthetho Weshumi Elinesine Wokwenz’ Utshintsho KuMgaqo-siseko ka-2008.]
[Isiqendwana (3) sathatyathelw’indawo sisiqendu 2 soMthetho Wethoba Wokwenz’Utshintsho KuMgaqo-siseko ka-2002 saza kwakhoa sathatyathelw’indawo soMthetho Weshumi Elinesine Wokwenz’Utshintsho KuMgaqo-siseko ka-2008.]
- Umntu uyayeka ukuba ngumthunywa osisigxina ukuba–
- uthi angafaneleki ukuba lilungu lendlu yowiso-mthetho yephondo ngaso nasiphi na isizathu esingekuko ukumiselwa njengomthunywa osisigxina;
- uba lilungu leKhabhinethi;
- akasathenjwa yindlu yowiso-mthetho yephondo uze umbutho owamchongayo uthi makabuye;
- uyayeka ukuba lilungu lombuthho owamchongayo uze loo mbutho uthi makabuye; okanye
- uthi angabikho kwiBhunga lamaPhondo leZwelonke ngaphandle kwemvume kwiimeko ethi kuyo imigaqo nemiyalelo yeBhunga ifunise ukuba alahlekelwe sisikhundla sokuba ngumthunywa osisigxina.
- Izithuba ezikhoyo kubathunywa abasisigxina mazivalwe ngokomthetho wepalamente wezwelonke.
- Ngaphambi kokuba abathunywa abasisigxina baqalise ukwenza imisebenzi yabo kwiBhunga lamaPhondo leZwelonke, mabafunge okanye benze isibhambathiso sokuthembeka kwiRiphablikhi nesokuthobela uMgaqo-siseko, ngokweSihlomelo 2.
63. Ukuhlala kweBhunga leZwelonke
- IBhunga lamaPhondo leZwelonke linokwenz’isigqibo ngexesha nangobude bexesha lokuhlala kwalo namaxesha alo ekhefu.
- UMongameli usenokuthi nangaliphi na ixesha abize iBhunga lamaPhondo leZwelonke ukuba lihlale ngexesha elingelilo elokuhlala ukuze lenze imisebenzi ekhethekileyo.
- Ukuhlala kweBhunga lamaPhondo leZwelonke kwiindawo ezizezinye ezingelilo ikomkhulu lePalamente kuvumeleke kuphela ngezizathu ezizezokunced’uluntu, ukhuseleko okanye ukufaneleka, naxa kuvunyelwa yimigaqo nayimiyalelo yeBhunga.
64. USihlalo nooSekela-Sihlalo
- IBhunga lamaPhondo leZwelonke malinyule uSihlalo nooSekela-Sihlalo ababini kubathunywa balo.
- USihlalo nomnye wooSekela-Sihlalo banyulwa kubathunywa abasisigxina iminyaka emihlanu ngaphandle kokuba amaxesha abo okuba ngabathunywa aphela ngaphambi koko.
- Omnye uSekela-Sihlalo unyulelwa ixesha elingunyaka omnye, ize ke indawo yakhe ithatyathwe ngumthunywa ovela kwelinye iphondo, ngaloo ndlela iphondo ngalinye lifumane ukumelwa.
-
IJaji eyiNtloko mayongamele ukunyulwa kukaSihlalo, kungenjalo ichonge enye ijaji ukuba ikwenze oko. USihlalo yena wongamela ukunyulwa kooSekela-Sihlalo.
[Isiqendwana (4) sathatyathelw’indawo sisqendu 5 soMthetho Wesithandathu Wokwenz’Utshinstho KuMgaqo-siseko ka-2001.]
- Inkqubo echazwe kwiCandelo A leSihlomelo 3 iyasebenza ekunyulweni kukaSihlalo nooSekela-Sihlalo.
- IBhunga lamaPhondo leZwelonke linokumshenxisa uSihlalo okanye uSekela-Sihlalo esikhundleni.
- Ngokwemigaqo nemiyalelo yalo, iBhunga lamaPhondo leZwelonke lisenokunyula kubathunywa amanye amagosa awongamelayo ukuba ancedise uSihlalo nooSekela-Sihlalo.
65. Izigqibo
- Ngaphandle kokuba uMgaqo-siseko utsho okwahlukileyo–
- iphondo ngalinye livota kube kanye, kuvota oko okwenziwa egameni lephondo, kusenziwa yintloko yegqiza lalo; kwaye
- yonke imibandela ephambi kweBhunga lamaPhondo leZwelonke sukuba kuvunyelwene ngayo xa ubuncinane emahlanu amaphondo avota evumelana naloo mbandela.
- UMthetho wePalamente owiswe ngokwenkqubo yesiqendwana (1) okanye yesi-(2) kwisiqendu 76, mawuxele inkqubo engumfaniselwano ekuthi ngayo izindlu zowiso- mthetho zamaphondo zigunyaze amagqiza azo ukuba avote egameni lazo.
66. Uthabatho-nxaxheba lwabaphathiswa bakazwelonke
- Amalungu eKhabhinethi kunye nooSekela-Mphathiswa banokubakho, kunjalonje bathethe, kwiBhunga lamaPhondo leZwelonke, kodwa abavumelekanga ukuba bavote.
- IBhunga lamaPhondo leZwelonke lisenokufuna ukuba ilungu leKhabhinethi, uSekela-Mphathiswa okanye igosa elikurhulumente wezwelonke okanye elikurhulumente wephondo libekho kwintlanganiso yeBhunga okanye kwikomiti yeBhunga.
67. Uthabatho-nxaxheba lwabameli boorhulumente basekuhlaleni
Abameli abangxungxileyo abangekho ngaphezu kweshumi abachongwe ngurhulumente wasekuhlaleni ocwangcisiweyo ngokwesiqendu 163 ukuba bamele iindidi ngeendidi zoomasipala banokuthi, xa kuyimfuneko, bathabath’inxaxheba kokwenziwa liBhunga lamaPhondo leZwelonke, kodwa abavumelekanga ukuba bavote.
68. Amagunya eBhunga leZwelonke
- Ekusebenziseni igunya lalo lokuwis’umthetho, iBhunga lamaPhondo leZwelonke–
- lisenokuqwalasela, liphumeze, lenz’utshintsho, licebise ukuba kwenziwe utshintsho kuwo nawuphi na umthetho ophambi kweBhunga okanye liwukhabe, ngokuvumelana nesi Sahluko; kwaye
- lisenokuwuqalisa ngokwalo umthetho okanye liwulungiselele, kungumthetho owela kummandla wentsebenzo odweliswe kwiSihlomelo 4 okanye omnye umthetho ekuthethwe ngawo kwisiqendu 76(3), kodwa alivumelekanga ukuba liqalise iMithetho eYilwayo yemali okanye liyilungiselele.
69. Ubungqina okanye ingcombolo phambi kweBhunga leZwelonke
- IBhunga lamaPhondo leZwelonke okanye iikomiti zalo–
- lisenokubiza nawuphi na umntu ukuba avele phambi kwalo aze kunika ubungqina efungile okanye enze isibhambathiso sokutheth’inyaniso okanye aze kuvelisa amaxwebhu—
- lisengafuna naliphi na iziko okanye umntu ukuba enze ingxelo kulo;
- lisenganyanzelisa nawuphi na umntu okanye iziko, ngokomthetho wepalamente wezwelonke okanye ngokwemigaqo nemiyalelo, ukuba athobele umsila wengwe okanye enze okufunwayo ngokwesiqendu (a) okanye (b); kwaye
- lisenokwamkela izicelo, okutshiwo ngabantu abachaphazelekayo okanye imibutho echaphazelekayo.
70. Amalungiselelo angaphakathi, neenkqubo zeBhunga leZwelonke
- IBhunga lamaPhondo leZwelonke–
- lisenokwenz’isigqibo ngamalungiselelo angaphakathi, nangeenkqubo zalo lize lizilawule; kwaye
- lisenokuqulunqa imigaqo nemiyalelo engemisebenzi yalo, kucingelwa intando yesininzi yokumelwa nokuthabath’inxaxheba, ukuphendula, ukusebenzela elubala nokubandakanyeka koluntu.
- Imigaqo nemiyalelo yeBhunga lamaPhondo leZwelonke mayithethe–
- ngokusekwa kweekomiti zalo, iindlela ezakhiwe ngayo, amagunya azo, imisebenzi yazo, iinkqubo zalo nobude bexesha bazo;
- ngokuthabath’inxaxheba kwawo amaphondo koko ikwenzayo ngokuvisisana nentando yesininzi;
- nangokuthabath’inxaxheba kwamaqela amancinane amelweyo kwiBhunga, ethabath’inxaxheba kokwenziwayo liBhunga naziikomiti zalo, ngendlela evisisana nentando yesininzi, nanini na xa umcimbi uza kugqitywa ngokwesiqendu 75.
71. Ukungabi nakubekwa tyala
- Abathunywa kwiBhunga lamaPhondo leZwelonke nabantu ekuthethwe ngabo kwisiqendu 66 nesama-67–
- banenkululeko yokuthetha kwiBhunga nakwiikomiti zalo, kodwa ke ngokulawulwa yimigaqo nayimiyalelo yalo; kwaye
- abanakumangalelwa ngetyala lembambano okanye lolwaphulo-mthetho, babanjwe, bavalelwe entolongweni okanye bafunw’imbuyekezo ngomonakalo odalwe–
- yiyo nayiphi na into abayithethileyo kwiBhunga, okanye bayivelisa phambi kwayo okanye kwiikomiti zalo; okanye
- yiyo nayiphi na into ethe yatyhileka ngenxa yento abayithethileyo kwiBhunga okanye bayivelisa phambi kwalo okanye kwiikomiti zalo.
- Ezinye izinto elingenakubekwa tyala ngazo iBhunga lamaPhondo leZwelonke, abathunywa kwiBhunga, nabantu ekuthethwe ngabo kwisiqendu 66 nesama-67 zinokutshiwo ngumthetho wepalamente wezwelonke.
- Imivuzo, iimalana ezisecaleni namaqithiqithi ahlawulwa amalungu asisigxina eBhunga lamaPhondo leZwelonke ziimali ezitsalwa ngqo kwiNgxowa-mali yeNgeniso yeLizwe.
72. Ukubakho koluntu nokuthabath’ inxaxheba kwalo kwiBhunga leZwelonke
- IBhunga lePhondo leZwelonke–
- malenze ukuba uluntu lubandakanyeke kwiinkqubo zowiso-mthetho nakwezinye iinkqubo zeBhunga nezeekomiti zalo; kwaye
- maliwenze umsebenzi walo elubala, iintlanganiso zalo, nezeekomiti zalo, zibe selubala, kodwa ke kusenokuthatyathwa amanyathelo afanelekileyo–
- okukulawula ukungena koluntu, kuquka nokungena kwamajelo eendaba, kwiBhunga neekomiti zalo; nawokuba
- asetshwe umntu kwaye, xa kufanelekile, alelwe ukuba angene okanye akhutshwe.
- IBhunga lamaPhondo leZwelonke alivumelekanga ukuba lilwalele uluntu , kuquka namajelo eendaba, ukungena kwintlanganiso yekomiti, ngaphandle kokuba kufanelekile kwaye kuyathetheleleka ukwenza njalo kuluntu olukhululekileyo lwentando yesininzi.
Inkqubo Yowiso-mthetho Yezwelonke
73. Yonke iMithetho eYilwayo
- Nawuphi na uMthetho oYilwayo unokungeniswa kwiNdlu yoWiso-mthetho.
- Kuphela lilungu leKhabhinethi okanye uSekela-Mphathiswa, okanye ilungu lekomiti yeNdlu yoWiso-mthetho elinokuthi lingenise uMthetho oYilwayo kwiNdlu, kodwa kuphela lilungu leKhabhinethi eliphathiswe imicimbi yemali yezwelonke elinokungenisa le Mithetheo iYilwayo ilandelayo kwiNdlu:
- uMthetho oYilwayo wemali; okanye
- uMthetho oYilwayo omayela nomthetho wepalamente ekuthethwa ngawo kwisiqendu 214.
[Isiqendwana (2) sathatyathelw’indawo sisiqendu 1(a) soMthetho Wesixhenxe Wokwenz’Utshintsho KuMgaqo-siseko ka-2001.]
-
Umthetho oYilwayo ekuthethwa ngawo kwisiqendu 76(3), ngaphandle koMthetho oYilwayo ekuthethwa ngawo kwisiqendwana (2)(a) okanye (b) kwesi siqendu, unokungeniswa kwiBhunga lamaPhondo leZwelonke.
[Isiqendwana (3) sathatyathelw’indawo sisiqendu 1(b) soMthetho Wesixhenxe Wokwenz’Utshintsho KuMgaqo-siseko ka-2001.]
- Kuphela lilungu leBhunga lamaPhondo leZwelonke okanye ikomiti yalo enokuthi ingenise uMthetho oYilwayo kwiBhunga.
- UMthetho oYilwayo ophunyezwe yiNdlu yoWiso-mthetho mawuthunyelwe kwiBhunga lamaPhondo leZwelonke ukuba kufuneka uqwalaselwe liBhunga. UMthetho oYilwayo ophunyezwe liBhunga mawuthunyelwe kwiNdlu.
74. IMithetho eYilwayo eyenz’ utshintsho kuMgaqo-siseko
- Isiqendu 1 kunye nesi siqendwana zinokwenziwa utshintsho nguMthetho oYilwayo ophunyezwe–
- yiNdlu yoWiso-mthetho, ngevoti exhasayo ubuncinane yama-75 ekhulwini kumalungu ayo;
- naliBhunga lamaPhondo leZwelonke, ngevoti exhasayo ubuncinane yamaphondo amathandathu.
- ISahluko 2 sinokwenziwa utshintsho nguMthetho oYilwayo ophunyezwe–
- yiNdlu yoWiso-mthetho, ngevoti exhasayo ubuncinane yesibini kwisithathu samalungu ayo;
- naliBhunga lamaPhondo leZwelonke, ngevoti exhasayo ubuncinane yamaphondo amathandathu.
- Nakuphi na okunye okutshiwo nguMgaqo-siseko kunokwenziwa utshintsho nguMthetho oYilwayo ophunyezwe–
- yiNdlu yoWiso-mthetho, ngevoti exhasayo ubuncinane yesibini kwisithathu kumalungu ayo;
- naliBhunga lamaPhondo leZwelonke, ngevoti exhasayo ubuncinane yamaphondo amathandathu, ukuba utshintsho olo–
- luphathelele kumcimbi ochaphazela iBhunga;
- luguqula imida yamaphondo, amagunya, imisebenzi okanye amaziko; okanye
- lwenz’utshintsho kokumayela nomcimbi wamaphondo.
- UMthetho oYilwayo owenz’utshintsho kuMgaqo-siseko awuvumelekanga ukuba uqulathe izinto ezingelulo utshintsho kuMgaqo-siseko nemicimbi engenanto yakwenza notshintsho.
- Ubuncinane kusasele iintsuku ezingama-30 ngaphambi kokuba uMthetho oYilwayo owenz’utshintsho kuMgaqo-siseko ungeniswe ngokwesiqendu 73(2), umntu okanye ikomiti eceba ukungenisa loo Mthetho uYilwayo–
- mayipapashe kuShicilelo-Mithetho LukaRhulumente lwezwelonke iinkcukacha zotshintsho olucetywayo ukuze uluntu luvakalise izimvo, ikwenza okongokuvumelana nemigaqo nemiyalelo yeNdlu yoWiso-mthetho;
- mayingenise ezo nkcukacha kwizindlu zowiso-mthetho zamaphondo ukuze kufumaneke izimvo zazo, ikwenza oko ngokwemigaqo nemiyalelo yeNdlu; kwaye
- mayingenise ezo nkcukacha kwiBhunga ukuze kuxoxwe esidlangalaleni, ikwenza oko ngokwemigaqo nemiyalelo yeBhunga lamaPhondo leZwelonke, ukuba utshintsho olucetywayo asilotshintsho ekufuneka luphunyezwe liBhunga.
- Xa uMthetho oYilwayo owenz’utshintsho kuMgaqo-siseko ungeniswa, umntu okanye ikomiti ewungenisayo uMthetho oYilwayo lowo makangenise izimvo ezibhaliweyo ezifunyenwe eluntwini nakwizindlu zowiso-mthetho zamaphondo-
- zingeniswe kuSihlalo ukuze zithiwe thaca kwiNdlu yoWiso-mthetho; kuze kuthi
- ukuba lutshintsho ekuthethwe ngalo kwisiqendwana (1), (2), okanye (3)(b), zingeniswe kuSihlalo weBhunga lamaPhondo leZwelonke ukuze zithiwe thaca kwiBhunga.
- Umthetho oYilwayo owenz’utshintsho kuMgaqo-siseko akuvumelekanga ukuba mawuvotelwe kwiNdlu yoWiso-mthetho zingaphelanga iintsuku ezingama-30 -
- zokungeniswa kwawo, ukuba iNdlu ihleli xa uMthetho oYilwayo lowo ungeniswa; okanye
- zokuthiwa thaca kwawo kwiNdlu, ukuba iNdlu ikwikhefu xa uMthetho oYilwayo lowo ungeniswa.
- Ukuba uMthetho oYilwayo ekuthethwe ngawo kwisiqendwana (3)(b), okanye nayiphi na inxalenye yoMthetho oYilwayo, ingephondo elithile kuphela okanye amaphondo athile kuphela, iBhunga lamaPhondo leZwelonke alivumelekanga ukuba liwuphumeze loo Mthetho uYilwayo okanye iinxalenye zawo ngaphandle kokuba oko kuvunywe yindlu yowiso-mthetho yephondo echaphazelekayo okanye zizindlu zowiso-mthetho zamaphondo ezichaphazelekayo.
- UMthetho oYilwayo owenz’utshintsho kuMgaqo-siseko ophunyezwe yiNdlu yoWiso-mthetho naliBhunga lamaPhondo leZwelonke, apho kufanelekileyo, mawuthunyelwe kuMongameli ukuze awuvume.
75. IMithetho eYilwayo eqhelekileyo engawachaphazeliyo amaphondo
- Xa iNdlu yoWiso-mthetho iphumeza uMthetho oYilwayo ongenguwo uMthetho oYilwayo ekusebenza kuwo inkqubo echazwe kwisiqendu 74 okanye 76, loo Mthetho uYilwayo mawuthunyelwe kwiBhunga lamaPhondo leZwelonke uze uqhutywe ngokwenkqubo elandelayo:
- IBhunga–
- maliwuphumeze loo Mthetho uYilwayo;
- maliwuphumeze loo Mthetho uYilwayo ngomqathango wokuba kuphunyezwe notshintsho olucetywa lilo; okanye
- maliwukhabe loo Mthetho uYilwayo.
- ukuba iBhunga liyawuphumeza uMthetho oYilwayo ngaphandle kokucebisa ukuba kwenziwe utshintsho, loo Mthetho uYilwayo mawusiwe kuMongameli ukuba awuvume;
- ukuba iBhunga liyawukhaba uMthetho oYilwayo okanye liyawuphumeza ngomqathango wokuba kuphunyezwe notshintsho olucetywa lilo, iNdlu mayiwuqwalasele ngokutsha loo Mthetho uYilwayo, ithabathel’ingqalelo naluphi na utshintsho olucetywa liBhunga, kwaye–
- isenokuwuphumeza loo Mthetho uYilwayo kwakhona, unotshintsho okanye ungenalo; okanye
- isenokugqiba kwelokuba ingaqhubeki naloo Mthetho uYilwayo.
- UMthetho oYilwayo ophunyezwe yiNdlu ngokwesiqendu (c) mawusiwe kuMongameli ukuze awuvume.
- Xa iBhunga lamaPhondo leZwelonke livotela umcimbi othile ngokwesi siqendu, isiqendu 65 asisebenzi; endaweni yoko–
- umthunywa ngamnye kwigqiza lephondo unevoti enye;
- ubuncinane makubekho isinye kwisithathu sabathunywa ngaphambi kokuba kuvotwe ngombandela okhoyo; kwaye
- umbandela lowo mawugqitywe ngesininzi seevoti, kodwa ukuba iivoti ziyalingana macala, umthunywa owongameleyo makafake ivoti yokwenz’ isigqibo.
76. IMithetho eYilwayo eqhelekileyo echaphazela amaphondo
- Xa iNdlu yoWiso-mthetho iphumeza uMthetho oYilwayo ekuthethwe ngawo kwisiqendwana (3), (4) okanye (5), loo Mthetho uYilwayo mawuthunyelwe kwiBhunga lamaPhondo leZwelonke uze uqhutywe ngale ndlela ilandelayo:
- iBhunga–
- maliwuphumeze uMthetho oYilwayo;
- maliwuphumeze loo Mthetho uYilwayo unotshintsho olwenziweyo; okanye
- maliwukhabe loo Mthetho uYilwayo.
- ukuba iBhunga liwuphumeza uMthetho oYilwayo ungenalutshintsho, loo Mthetho uYilwayo mawusiwe kuMongameli ukuze awuvume;
- ukuba iBhunga liwuphumeza uMthetho oYilwayo unotshintsho, loo Mthetho uYilwayo onotshintsho mawuthunyelwe kwiNdlu, kuze kuthi ukuba iNdlu iyawuphumeza loo Mthetho uYilwayo onotshintsho, usiwe kuMongameli ukuze awuvume;
- ukuba iBhunga liyawukhaba uMthetho oYilwayo, okanye ukuba iNdlu iyala ukuwuphumeza uMthetho oYilwayo onotshintsho ekuthethwe ngawo kwisiqendu (c), loo Mthetho uYilwayo, kwakunye noMthetho oYilwayo onotshintsho, mawuthunyelwe kwiKomiti yoLamlo, esenokuthi ivumelane–
- ngaloo Mthetho uYilwayo ngendlela ophunyezwe ngayo yiNdlu;
- ngendlela ophunyezwe ngayo liBhunga; okanye
- ithi gqi nohlobo olwahlukileyo lwaloo Mthetho uYilwayo.
- ukuba iKomiti yoLamlo ayikwazi ukuvumelana zingaphelanga iintsuku ezingama-30 zokuthunyelwa koMthetho oYilwayo kuyo, loo Mthetho uYilwayo uyaphelelwa ngaphandle kokuba iNdlu iyaphinda iwuphumeze kwakhona, kodwa ngevoti exhasayo ubuncinane yesibini kwisithathu samalungu ayo;
- ukuba iKomiti yoLamlo iyavumelana ngoMthetho oYilwayo ngendlela ophunyezwe ngayo yiNdlu, loo Mthetho uYilwayo mawuthunyelwe kwiBhunga, lize lithi ukuba liyawuphumeza, usiwe kuMongameli ukuze awuvume;
- ukuba iKomiti yoLamlo iyavumelana ngoMthetho oYilwayo onotshintsho ngendlela ophunyezwe ngayo liBhunga, loo Mthetho uYilwayo mawuthunyelwe kwiNdlu, uze uthi ukuba uphunyeziwe yiNdlu, usiwe kuMongameli ukuze awuvume;
- ukuba iKomiti yoLamlo ivumelana ngolunye uhlobo lwaloo Mthetho uYilwayo, olo hlobo olulolunye loMthetho oYilwayo maluthunyelwe kwiNdlu nakwiBhunga, uze uthi ukuba uyaphunyezwa yiNdlu naliBhunga, usiwe kuMongameli ukuba awuvume;
- ukuba uMthetho oYilwayo othunyelwe kwiBhunga ngokwesiqendu (f) okanye (h) awuphunyezwa liBhunga, loo Mthetho uyaphelelwa ngaphandle kokuba iNdlu iyawuphumeza ngevoti exhasayo ubuncinane yesibini kwisithathu samalungu ayo;
- ukuba uMthetho oYilwayo othunyelwe kwiNdlu ngokwesiqendu (g) okanye (h) awuphunyezwa yiNdlu, loo Mthetho uYilwayo uyaphelelwa, kodwa loo Mthetho uYilwayo ngendlela owawuphunyezwe ngayo yiNdlu unokuphinda uphunyezwe yiNdlu kwakhona, kodwa ngevoti exhasayo ubuncinane yesibini kwisithathu samalungu ayo;
- uMthetho oYilwayo ophunyezwe yiNdlu ngokwesiqendu (e), (i) okanye (j) mawusiwe kuMongameli ukuze awuvume.
- Xa iBhunga lamaPhondo leZwelonke liwuphumeza uMthetho oYilwayo ekuthethwe ngawo kwisiqendwana (3), loo Mthetho uYilwayo mawuthunyelwe kwiNdlu yoWiso-mthetho uze qhutywe ngale ndlela ilandelayo:
- iNdlu–
- mayiwuphumeze uMthetho oYilwayo;
- mayiwuphumeze loo Mthetho uYilwayo unotshintsho; okanye
- mayiwukhabe loo Mthetho uYilwayo.
- uMthetho oYilwayo ophunyezwe yiNdlu ngokwesiqendu (a)(i) mawusiwe kuMongameli ukuze awuvume;
- ukuba iNdlu iphumeza uMthetho uYilwayo onotshintsho, loo Mthetho uYilwayo onotshintsho mawuthunyelwe kwiBhunga, lize lithi iBhunga ukuba liyawuphumeza, usiwe kuMongameli ukuze awuvume;
- ukuba iNdlu iyawukhaba loo Mthetho uYilwayo, okanye ukuba iBhunga liyala ukuwuphumeza uMthetho uYilwayo onotshintsho ekuthethwe ngawo kwisiqendu (c), loo Mthetho uYilwayo kunye noMthetho oYilwayo onotshintsho, ukuba ukho, mawuthunyelwe kwiKomiti yoLamlo, esenokuthi ivumelane–
- ngaloo Mthetho uYilwayo ngendlela ophunyezwe ngayo liBhunga;
- ngoMthetho oYilwayo onotshintsho ngendlela ophunyezwe ngayo yiNdlu; okanye
- ngolunye uhlobo lwaloo Mthetho uYilwayo.
- ukuba iKomiti yoLamlo ayikwazi ukuvumelana zingaphelanga iintsuku ezingama-30 uthunyelwe kuyo loo Mthetho uYilwayo, loo Mthetho uYilwayo uyaphelelwa;
- ukuba iKomiti yoLamlo iyavumelana ngaloo Mthetho uYilwayo ngendlela ophunyezwe ngayo liBhunga, mawuthunyelwe kwiNdlu, kuze kuthi ukuba iNdlu iyawuphumeza, usiwe kuMongameli ukuze awuvume;
- ukuba iKomiti yoLamlo iyavumelana ngoMthetho oYilwayo onotshintsho ngendlela ophunyezwe ngayo yiNdlu, loo Mthetho uYilwayo mawuthunyelwe kwiBhunga, kuze kuthi ukuba uphunyeziwe lilo, usiwe kuMongameli ukuze awuvume;
- ukuba iKomiti yoLamlo ivumelana ngolunye uhlobo lwaloo Mthetho uYilwayo, olo hlobo lulolunye loMthetho oYilwayo maluthunyelwe kokubini kwiBhunga nakwiNdlu, uze uthi ukuba uyaphunyezwa liBhunga nayiNdlu, usiwe kuMongameli ukuze awuvume;
- ukuba uMthetho oYilwayo othunyelwe kwiNdlu ngokwesiqendu (f) okanye (h) awuphunyezwa yiNdlu, loo Mthetho uYilwayo uyaphelelwa.
- UMthetho oYilwayo mawuqhutywe ngokwenkqubo yesiqendwana (1) okanye yesiqendwana (2) ukuba uwela kummandla wentsebenzo odweliswe kwiSihlomelo 4 okanye ukuba ungemibandela ekuthethwa ngayo kwesinye seziqendu ezilandelayo:
- isiqendu 65(2);
- isiqendu 163;
- isiqendu 182;
- isiqendu 195(3) nese-(4);
- isiqendu 196;
- nesiqendu 197.
- UMthetho oYilwayo mawuqhutywe ngokwenkqubo yesiqendwana (1) ukuba ungombandela–
- ekuthethwa ngawo kwisiqendu 44(2) okanye 220(3); okanye
-
ekuthethwa ngawo kwiSahluko 13, noquka nantoni na echaphazela imicimbi yeemali yoorhulumente bamaphondo.
[Isiqendu (b) sathatyathelw’indawo sisiqendu 1 soMthetho Weshumi Elinanye Wokwenz’Utshintsho KuMgaqo-siseko ka-2003.]
- UMthetho oYilwayo ekuthethwa ngawo kwisiqendu 42(6) mawuqhutywe ngokwenkqubo yesiqendwana (1), umahluko nje ngowokuba–
- xa iNdlu yoWiso-mthetho iwuvotela lo Mthetho uYilwayo, okutshiwo sisiqendu 53(1) akusebenzi; endaweni yoko, loo Mthetho uYilwayo unokuphunyezwa kuphela ukuba isininzi samalungu eNdlu siyawuvotela; nowokuba
- ukuba loo Mthetho uYilwayo uthunyelwe kwiKomiti yoLamlo, kusebenza le migaqo ilandelayo:
- ukuba iNdlu yoWiso-mthetho iqwalasela uMthetho oYilwayo ekuthethwa ngawo kwisiqendwana (1)(g) okanye (h), loo Mthetho uYilwayo unokuphunyezwa kuphela ukuba isininzi samalungu eNdlu siyawuvotela;
- kuba iNdlu yoWiso-mthetho iqwalasela okanye iqwalasela ngokutsha uMthetho oYilwayo ekuthethwa ngawo kwisiqendwana (1)(e), (i) okanye (j), loo Mthetho uYilwayo unokuphunyezwa kuphela ukuba uvotelwa ubuncinane sisibini kwisithathu samalungu eNdlu.
- Esi siqendu asisebenzi kwiMithetho eYilwayo yemali.
77. IMithetho eYilwayo yemali
- UMthetho oYilwayo unguMthetho oYilwayo wemali ukuba-
- waba imali;
- uhlawulisa iirhafu zezwelonke, nezinye iintlawulo;
- uphelisa okanye unciphisa iirhafu, okanye ukhulula abantu ekuhlawuleni iirhafu, nezinye iintlawulo;
- ugunyaza ukutsalwa kweemali ngqo kwiNgxowa-mali yeNgeniso yeLizwe, ngaphandle kokuba nguMthetho oYilwayo ekuthethwa ngawo kwisiqendu 214 ogunyaza ukutsalwa kwemali ngqo.
- UMthetho oYilwayo wemali awuvumelekanga ukuba uthethe ngeminye imicimbi ngaphandle-
- komcimbi owela ngaphantsi kowemali nonento yokwenza nokwabiwa kwemali;
- kokufunwa kweerhafu, ukupheliswa kwazo okanye ukuncitshiswa kwazo, nezinye iintlawulo;
- ukukhululwa kwabantu ekuhlawuleni iirhafu zezwelonke, neentlawulo ezizezinye; okanye
- ukugunyazwa kokutsala ngqo kwiNgxowa-mali yeNgeniso yeLizwe.
-
Yonke iMithetho eYilwayo yemali mayiqwalaselwe ngokwenkqubo yesiqendu 75. UMthetho wePalamente mawuxele inkqubo yokwenz’utshintsho kwiMithetho eYilwayo yemali phambi kwePalamente.
[Isiqendu 77 sathatyathelw’indawo sisiqendu 2 soMthetho Wesixhenxe Wokwenz’Utshintsho KuMgaqo-siseko ka-2001.]
78. IKomiti yoLamlo
- IKomiti yoLamlo –
- inamalungu alithoba eNdlu yoWiso-mthetho anyulwe yiNdlu ngokwenkqubo efunwa yimigaqo nayimiyalelo yeNdlu ethi idale ukumelwa kwamaqela kanye ngendlela elinganayo naleyo amaqela amelwe ngayo kwiNdlu; ize ibe
- nomthunywa omnye ovela kwigqiza ngalinye lephondo kwiBhunga lamaPhondo leZwelonke, ochongwe ligqiza.
- IKomiti yoLamlo sukuba ivumelene ngohlobo omawube lulo uMthetho oYilwayo, okanye sukuba isenzile isigqibo, xa olo hlobo loMthetho oYilwayo, okanye eso sigqibo isenzileyo, sixhaswa–
- ubuncinane ngabahlanu kubameli beNdlu yoWiso-mthetho;
- nangabahlanu ubuncinane kubameli beBhunga lamaPhondo leZwelonke.
79. Ukuvunywa kweMithetho eYilwayo
- UMongameli makawuvume aze awutyikitye uMthetho oYilwayo ophunyezwe ngokwesi Sahluko, kungenjalo, ukuba unamathandabuzo ngokuvisisana kwawo noMgaqo-siseko, makawubuyisele kwiNdlu yoWiso-mthetho ukuze uqwalaselwe ngokutsha.
- Imigaqo nemiyalelo yendibaniselwano mayixele inkqubo yokuqwalaselwa ngokutsha koMthetho oYilwayo yiNdlu yoWiso-mthetho nokuthabath’inxaxheba kweBhunga lamaPhondo leZwelonke kuloo nkqubo.
- IBhunga lamaPhondo leZwelonke malithabath’inxaxheba ekuqwalaselweni ngokutsha koMthetho oYilwayo obuyiselwe nguMongameli kwiNdlu yoWiso- mthetho ukuba–
- amathandabuzo kaMongameli ngokuvisisana koMthetho oYilwayo noMgaqo-siseko angomcimbi wenkqubo obandakanya iBhunga; okanye
- isiqendu 74(1), (2) okanye (3)(b) okanye isiqendu 76 sasisebenza ekuphunyezweni kwaloo Mthetho uYilwayo.
- Ukuba, emva kokuqwalaselwa kwawo ngokutsha, uMthetho oYilwayo uwaphelisa ngokupheleleyo amathandabuzo kaMongameli, uMongameli makawuvume aze awutyikitye uMthetho oYilwayo lowo; ukuba akunjalo, uMongameli-
- makawuvume aze awutyikitye uMthetho oYilwayo; okanye
- awuthumele kwiNkundla yoMgaqo-siseko ukuze ithathe isigqibo ngokuvisisana kwawo noMgaqo-siseko.
- Ukuba iNkundla yoMgaqo-siseko igqiba kwelokuba uMthetho oYilwayo lowo uyavisisana noMgaqo-siseko, uMongameli makawuvume aze awutyikitye.
80. Isicelo esibhekiswa kwiNkundla yoMgaqo-siseko ngamalungu eNdlu yoWiso-mthetho
- Amalungu eNdlu yoWiso-mthetho asenokwenz’isicelo kwiNkundla yoMgaqo-siseko efuna umyalelo ovakalisa ukuba wonke uMthetho wePalamente okanye inxalenye yawo awuvisisani noMgaqo-siseko.
- Isicelo–
- masixhaswe ubuncinane sisinye kwisithathu samalungu eNdlu yoWiso- mthetho; kwaye
- masenziwe zingaphelanga iintsuku ezingama-30 ukususela kumhla uMongameli awawuvuma ngawo waza wawutyikitya uMthetho lowo.
- INkundla yoMgaqo-siseko isenokuyalela ukuba wonke uMthetho lowo okanye inxalenye ekwenziwa isicelo ngenxa yayo ngokwesiqendwana (1) awusebenzi okanye inxalenye yawo ayisebenzi de ibe iNkundla yenze isigqibo ngesicelo eso ukuba–
- kufuneka yenze njalo ukuze kwenzeke ubulungisa; sibe
- nesicelo eso kukho ithemba lokuba siza kuphumelela.
- Ukuba isicelo asiphumelelanga, kube bekungekho themba kakade lokuba siza kuphumelela, iNkundla yoMgaqo-siseko isenokuyalela ukuba kube ngabenzi-sicelo abahlawula iindleko.
81. Ukupapashwa kweMithetho
UMthetho oYilwayo ovunyiweyo waza watyikitywa nguMongameli uba nguMthetho wePalamente; mawupapashwe msinya, kwaye uqala ukusebenza wakuba upapashiwe okanye ngomhla ogqitywe ngokoMthetho lowo.
82. Ukugcinwa kwMithetho yePalamente
Ikopi etyikityiweyo yoMthetho wePalamente ibubungqina obupheleleyo bokutshiwo nguloo Mthetho; mawuthi ke, emva kokuba upapashiwe uphathiswe iNkundla yoMgaqo- siseko ukuba iwugcine.


c: text/html

text:
IJELO likamabonakude iSABC 3 libhengeze uPabi Moloi njengomsasazi osesikweni wesizini ezayo yenkqubo yogqogqo lomsasazi
Presenter Search on 3.
UMoloi uyaziwa ngekhono lakhe elixandileyo losasazo kumabonakude nakunomathotholo.
Akawuvali umlomo yimincili yokubhexesha le nkqubo kwaye akakwazi kulinda ukuze afumane iimbuso ezintsha ezinetalente ezinokuthi gingci kwiinkqubo ezintathu zeSABC3 iExpresso, Afternoon Express neTop Billing.
“Ndiyalivuyela eli thuba lokubona amaphupha efezekiswa,” kutsho uPabi.
“ISABC 3 ivula eli candela kwaye ndiziva ndinewonga ukuba yinxalenye nolu hambo.”
UMoloi owaqala ukusasaza eminyaka ilishumi elinanye (11) ubhexeshe iinkqubo ezifana noStrictly Come Dancing, The Amazing Date, Trending SA nezinye ezininzi
Ii-Audition zisendleleni kwaye uPabi ukhuthaza lowo unomdla wosasazo lukamabonakude ukuba aye kwindawo yokuqhubela olu vavanyo aze azibonakalise abhinqe ngako phambi kwabagwebi balo mjikelo.
Nazi iindawo eziza kuqhuba nee-audition:
EBhayi kule Cawe ye25 kweyoKwindla eNelson Mandela Bay Stadium.
Ekapa ngoMgqibelo we7 neCawe ye8 eNewlands Rugby Stadium.
EThekwini ngoMgqibelo we14 neCawa ye15 kuTshazimpuzi eDurban Exhibition Centre.
ERhawutini ngoLwesihlanu we20 ne21 kwakunye ne22 kaTshazimpuzi eWanderes Cricket Stadium.

robotstxt: allowed

filter: keep


text:
Chapter 20
1 Kwathi emveni koko, oonyana bakaMowabhi noonyana baka-Amon, benamaMahun, beza kulwa noYehoshafati.
2 Beza bamxelela uYehoshafati, bathi, Kuza kuwe ingxokolo eninzi, evela phesheya kolwandle kwa-Aram; nantso eHatsetson-tamare, eyiEngedi.
3 Woyika uYehoshafati, wazinikela ngokwakhe ekumquqeleni uYehova, wathi makuzilwe ukudla ngamaYuda onke.
4 Ahlanganisana ke amaYuda, efuna uncedo kuYehova; nasemizini yonke yakwaYuda baphuma bequqela uYehova.
5 Wema uYehoshafati ebandleni lakwaYuda nelaseYerusalem, endlwini kaYehova, phambi kwentendelezo entsha,
6 wathi, Yehova, Thixo woobawo, asinguwe na onguThixo emazulwini? Asinguwe na umlawuli ezikumkanini zonke zeentlanga? Akasesandleni sakho na amandla nobugorha, ukuba kungabikho unokumelana nawe?
7 Asinguwe na uThixo wethu, owabagqogqayo abemi beli lizwe phambi kwabantu bakho amaSirayeli, waza walinika imbewu ka-Abraham okuthandayo, ngonaphakade?
8 Bahlala kulo, bakwakhela kulo indawo engcwele ngenxa yegama lakho, besithi,
9 Ukuba sithe safikelwa bububi, nalikrele, nangumgwebo, nayindyikitya yokufa, nayindlala, sema phambi kwale ndlu, naphambi kwakho (ngokuba likule ndlu igama lakho), sakhala kuwe ekubandezelekeni kwethu, wosiva usindise.
10 Yabona ke naba oonyana baka-Amon, nabakaMowabhi, nabasentabeni yakwaSehire, owawungavumanga ukuba amaSirayeli abangenele ekuphumeni kwawo ezweni laseYiputa; ngokuba abayeka, akabatshabalalisa;
11 naba ke besibuyekeza ngokuza kusigxotha elifeni lakho, owasinikayo ukuba silidle.
12 Thixo wethu, akuyi kubagweba na? Ngokuba asinamandla okumelana nale ngxokolo ininzi isizelayo; thina asazi ukuba sothini na, kodwa amehlo ethu akuwe.
13 Ema ke onke amaYuda phambi koYehova, neentsana zawo, nabafazi bawo, noonyana bawo.
14 UYahaziyeli, unyana kaZekariya, unyana kaBhenaya, unyana kaYehiyeli, unyana kaMataniya, umLevi wakoonyana baka-Asafu, wafikelwa nguMoya kaYehova ephakathi kwebandla elo;
15 wathi, Bazani iindlebe, nonke maYuda, nani bemi baseYerusalem, nawe kumkani Yehoshafati. Utsho uYehova ukuthi kuni, Musani ukoyika, musani ukuqhiphuka umbilini ngenxa yale ngxokolo inje ukuba ninzi; ngokuba imfazwe le asiyeyenu, yekaThixo.
16 Yihlani ngomso niye kulwa nabo; nabo benyuka ngeqhina leTsitsi; nobafumana ekupheleni kwesihlambo, phambi kwentlango yaseYeruweli.
17 Le yanamhla asiyeyenu; zimiseni nime, nilubone usindiso lukaYehova onani, maYuda neYerusalem. Musani ukoyika, musani ukuqhiphuka umbilini. Phumani ngomso nibahlangabeze; uYehova unani.
18 Wathoba uYehoshafati, ebubhekise ubuso emhlabeni; namaYuda onke nabemi baseYerusalem bawa phambi koYehova, bamnqula uYehova.
19 Basuka bema abaLevi, bakoonyana bakaKehati, nabakoonyana bamaKora, ukuba badumise uYehova, uThixo kaSirayeli, ngezwi elikhulu kunene.
20 Bavuka kusasa ngengomso, baphuma baya entlango yeTekowa. Ekuphumeni kwabo wema uYehoshafati, wathi, Ndiphulaphuleni, nina maYuda, nani bemi baseYerusalem. Kholwani kuYehova uThixo wenu, nozimaseka; kholwani kubaprofeti bakhe, noba nempumelelo.
21 Uthe akucebisana nabantu, wamisa iimvumi zikaYehova zokudumisa, zivethe ezingcwele, eziya kuphuma zihambe phambi kwabaxhobileyo, zisithi, bulelani kuYehova, ngokuba ingunaphakade inceba yakhe.
22 Bathe bakuqala ukumemelela nokudumisa, uYehova wabafikisela abalaleli oonyana baka-Amon, nabakaMowabhi, nabasentabeni yakwaSehire, ababeze kumaYuda; babulawa.
23 Ngokuba oonyana baka-Amon nabakaMowabhi besuka balwa nabemi bentaba yakwaSehire, ukuba babasingele phantsi, babatshabalalise. Bakubagqiba abemi bakwaSehire, babulalana kwabodwa.
24 Afika amaYuda emboniselweni yasentlango, akhangela kuloo ngxokolo, abona bezizidumbu, bequngquluzile emhlabeni, kungekho usindileyo.
25 UYehoshafati nabantu bakhe beza kuphanga amaxhoba; bafumana kubo into eninzi: impahla, nezidumbu, nezinto ezinqwenelekayo; baziphangela, kwayinkohla ukuyithwala. Baba ntsuku ntathu bewaphanga amaxhoba, ngokuba abemaninzi.
26 Ngomhla wesine bahlanganisana eNtilini yokuBonga; kuba bambonga khona uYehova; ngenxa yoko bathi igama lale ndawo yiNtili yokuBonga, unanamhla.
27 Abuya onke amadoda akwaYuda nawaseYerusalem, uYehoshafati esentloko kuwo, ukuze abuye aye eYerusalem, enovuyo; ngokuba uYehova wenza ukuba azivuyelele iintshaba zawo.
28 Angena eYerusalem enemirhubhe, neehadi, namaxilongo, aya endlwini kaYehova.
29 Ukoyikwa kukaYehova kwazifikela zonke izikumkani zamazwe, zakuva ukuba uYehova ulwile neentshaba zakwaSirayeli.
30 Bazola ke ubukumkani bukaYehoshafati; uThixo wakhe wamphumza ngeenxa zonke.
31 UYehoshafati waye engukumkani kwaYuda; ubeminyaka imashumi mathathu anamihlanu ezelwe, ukuba ngukumkani kwakhe; aba neminyaka emashumi mabini anamihlanu engukumkani eYerusalem. Igama lonina lalinguAzubha, intombi kaShilehi.
32 Wahamba ngendlela kayise uAsa, akatyeka kuyo; wenza okuthe tye emehlweni kaYehova.
33 Kodwa iziganga abazisusanga; abantu babengekazibhekisi iintliziyo zabo kuThixo wooyise.
34 Ezinye izinto zikaYehoshafati, ezokuqala nezokugqibela, nanzo zibhaliwe emicimbini kaYehu unyana kaHanani, eyafakwa encwadini yookumkani bakwaSirayeli.
35 Emveni koko uYehoshafati ukumkani wakwaYuda wazimanya noAhaziya ukumkani wakwaSirayeli, lowo wenzayo okungendawo.
36 Wazimanya naye ngokwenza iinqanawa zokuya eTarshishe; bazenza iinqanawa e-Etsiyon-gebhere.
37 Waprofeta uEliyezere, unyana kaDodavahu waseMaresha, ngoYehoshafati, esithi, Ngokudibana kwakho noAhaziya, uyaphule uYehova imisebenzi yakho. Zaphuka ke iinqanawa ezo, azaba nakuya eTarshishe.


text:
Yaba ukuwina amanqaku amatsha ezintathu Holm xa ifunyenwe Fränsta kwemini ngeCawa. Wena elalinokuphumelela nge 3-2 emva umcimbi groovy ngokwenene. Ukuba inyaniso kunokuthiwa, wamema bambalwa abaphulaphuli Holm ukuba zokuzonwabisa olukhulu football nakanye. Hayi, kwacaca ukuba umdlalo wayengekho kakhulu kwaye umdlalo ke waba. Isiqingatha sokuqala baya ethile ngesantya esisezantsi apho iqela lasekhaya ukuba uninzi umdlalo kunye namathuba. A ezininzi izinto amaplanga, kodwa akukho zithagethi. Kodwa kule 28:e imizuzu ukuze noJanne Solve Steel 1-0 idlalwe yi Niklas Wikholm…
Funda ingxelo umdlalo ngokupheleleyo kwiinkqubo holmssk.se/alaget.
+ Funda Izicatshulwa ngaphezulu (yaye “ngaphambi-ntetho”) evela Lokalfotbollen.nu.
Reviews bonke imidlalo Div-5 (updated emva kwexesha / ngosuku emva).
.
+ Spelarnas prestationer i dagens match. Se mål, ass., inhopp etc.
+ Bona umdlali manani imidlalo hsk kaThixo, imigomo, ukuncedisa, Best m.m.
+ Jonga itheyibhile Guldfemman kwi holmssk.se/g5.
Umntu lo mdlalo *: Stefan Bjertung.
*Abamiselweyo ngamaxa Holm-ezinkonzweni. Namhlanje respresenterad Kenneth Oberg & Ulibekele Eliasson.
umdlalo olandelayo: Sidsjö-jo IF – Holms SK, 14:00 ngoMgqibelo 5/10 Holm Vallen.Jonga nalamaphepha - game Software, itheyibhile, scorer M.M..
+ Table, midlalo, njl: Holmbygden.se/itheyibhile.
+ scorers Top: Holms SK kaThixo yangaphakathi, div. 5 uyilo, div. 5 bawe.
+ Publikliga: div. 5 uyilo, div. 5 bawe.
+ Holmbygden.se/hsk – Funda ngaphezulu malunga umbutho Holms Sportklubb.
+ Holmbygden.se/hskkalender – Sync idibanisa iiseshoni / uqeqesho mobile yakho!
+ Holmbygden.se/ibonisa – Iziphumo kunye neetafile bonke Medelpad Impact, Kwakhona ingxelo ngqo siphile ukusuka Olympics and Superettan (m. Giffarna).
+ Bhalisa ku iziphumo hsk uze utshatise iinkcukacha SMS via Holmbygden.se!


text:
Ngaba Isithembu Sivumelekile?
Impendulo esuka eBhayibhileni
Kwakha kwagqitha ixesha uThixo eyivumela indoda ukuba ibe nabafazi abaninzi. (Genesis 4:19; 16:1-4; 29:18-29) Kodwa asingoThixo owaqalisa isithembu. Wamnika umfazi omnye uAdam.
UThixo wayalela uYesu Kristu ukuba abuyise umthetho wokuba nomfazi omnye. (Yohane 8:28) Xa wayebuzwa ngomtshato, uYesu wathi: “
Lowo wabadalayo ukususela ekuqaleni wabenza baba yindoda nebhinqa waza wathi, ‘Ngenxa yesi sizathu indoda iya kumshiya uyise nonina ize inamathele emfazini wayo, baze abo babini babe nyama-nye.’”—Mateyu 19:4, 5.
Omnye umfundi kaYesu waphefumlelwa nguThixo ukuba abhale athi: “Ndoda nganye mayibe nowayo umfazi yaye umfazi ngamnye abe neyakhe indoda.” (1 Korinte 7:2)
IBhayibhile iphinde ithi indoda etshatileyo esebandleni lamaKristu enikwa amalungelo akhethekileyo imele ibe ‘yindoda enomfazi omnye.’—1 Timoti 3:2, 12.


text:
Chapter 1
1 Eyokuqala imbali, Tiyofilo, ndayenza kambe ndibalisa ngezinto zonke awaqala ngazo uYesu ukuzenza kwanokuzifundisa,
2 kwada kwayimini awanyuswa ngayo, akuba ebawisele umthetho ngoMoya oyiNgcwele abapostile awayebanyule;
3 awathi kanjalo, emveni kokuva kwakhe ubunzima, wazimisa ephilile phambi kwabo, ngeziganeko ezininzi, ezibonakalalisa ngokwakhe kubo kwiintsuku ezimashumi mane, ethetha izinto ezingabo ubukumkani bukaThixo.
4 Uthe, ehlanganisene nabo, wabathethela ngelithi, mabangahlukani neYerusalem; mabalinde idinga loYise, awathi ukuthetha, Naliva kum;
5 ngokuba uYohane okunene wabhaptiza ngamanzi; kodwa nina niya kubhaptizwa ngoMoya oyiNgcwele, kungekabi kade emva kwezi ntsuku.
6 Bona ke ngoko, bebuthelene, babembuza besithi, Nkosi, wobubuyisela ngeli xesha na ubukumkani kuSirayeli?
7 Uthe ke kubo, Asikokwenu ukwazi amaxesha nokuba ngamathuba, awamise ngelakhe igunya uBawo.
8 Niya kwamkela ke amandla, akubon’ ukuba uMoya oyiNgcwele uhlile phezu kwenu; nibe ngamangqina am eYerusalem, kwanakulo lonke elakwaYuda nelaseSamariya, kude kuse nasekupheleni komhlaba.
9 Waza etshilo, bakubon’ ukuba bakhangele, wafukulwa; lathi ilifu lemka naye emehlweni abo.
10 Bakuba beqwalasele ezulwini, akubon’ ukuba uyemka, kwabonakala kumi ngakubo amadoda amabini eneengubo ezimhlophe,
11 awatshoyo ukuthi, Madoda, maGalili, nimeleni na nondele ezulwini? Kwayena lo Yesu unyusiweyo kuni, wasiwa emazulwini, uya kuza ngolu hlobo nimbone esiya ngalo emazulwini.
12 Baza babuyela eYerusalem, bevela entabeni ekuthiwa yeyemiNquma, ekufuphi kwiYerusalem, uhambo lwesabatha.
13 Bathe ke bakungena, banyukela egumbini eliphezulu ababehlala kulo, inguPetros, noYakobi, noYohane, noAndreya, uFilipu, noTomas, uBhartolomeyu, noMateyu, noYakobi ka-Alifeyu, noSimon umZeloti, noYuda umzalwana kaYakobi.
14 Aba bonke babezingisa ngamxhelo mnye ekuthandazeni nasekukhungeni, ndawonye nabafazi, noMariya unina kaYesu, kwandawonye naba zalwana bakhe.
15 Ngaloo mihla wesuka wema uPetros phakathi kwabo abazalwana (laye inani lamagama ndawonye lingathi lilikhulu elinamanci amabini), wathi,
16 Madoda, bazalwana, esi sibhalo simelwe kukuba sizaliseke, sathethwayo ngaphambili nguMoya oyiNgcwele ngomlomo kaDavide ngaye uYuda, owaba ngumkhokeli kwabo bambambayo uYesu;
17 ngokuba wayebalelwe kuthi, wasizuza isabelo solu lungiselelo.
18 Lowo ke ngoko wazuza umhlaba ngomvuzo wokungalungisi; wathi ekhahleleke phantsi ngobuso, wagqabhuka phakathi, zaphalala zonke izibilini zakhe.
19 Kwazeka oko kubo bonke abemiyo eYerusalem, wada loo mhlaba ngeyabo intetho kwathiwa yiAkeldama, oko kukuthi, ngumhlaba wegazi.
20 Kuba kubhaliwe encwadini yeeNdumiso kwathiwa, Umzi wakhe mawube yintlango, Kungabikho umiyo kuwo; Buthi nobuveleli bakhe buthatyathwe ngomnye.
21 Ngoko, kuwo amadoda abehamba nathi, ngalo lonke ixesha ebingena iphuma phakathi kwethu iNkosi uYesu,
22 iqalele elubhaptizweni lukaYohane, yada yayimini eyanyuswa ngayo kuthi, kumele ukuba kubekho enye kuwo eba lingqina lokuvuka kwayo, kunye nathi.
23 Bamisa mabini, uYosefu, okuthiwa nguBharsabhas, ogama limbi linguYusto, noMatiya.
24 Bathandaza bathi, Wena, Nkosi, Mazi weentliziyo zabo bonke, yalatha kwaba babini oyena umnyulileyo,
25 ukuba asithabathe isabelo solu lungiselelo nobupostile, awaphambukayo kubo uYuda, ukuze aye kweyakhe indawo.
26 Bawisa amaqashiso abo; lathi iqashiso laphuma noMatiya; wabalelwa ndawonye nabapostile abalishumi elinamnye.


text: Beijing Playdo yangaphandle Products Co., Ltd yinkampani ngugqirha izixhobo ngaphandle uphuhliso, uyilo, imveliso kunye neentengiso. iimveliso zethu eziphambili kuquka iintente carroof, neentente inkampu, neentente RV ngumthunzi, neentente ezirhuqwayo, iingxowa zokulala, grills BBG, iitafile ngokusonga nezitulo, njl PLAYDO ndizenzele brand yethu ipropathi enomgangatho ophezulu wokuqonda, headquarter kukuba eBeijing kunye mveliso e Tianjin. Okwangoku, iimveliso zethu aye athunyelwa kumazwe angaphezu kwama-30 kunye nemimandla, ezifana Melika, Canada, eYurophu, eOstreliya, eJapan, Korea kunye mpuma Asia.We usoloko ukusukela haveconstant kubuchwepheshe innovationand banamathele ukusebenzisa izinto ezintsha ezikumgangatho ophezulu lwamazwe ngamazwe ukubonelela abasebenzisi abaninzi imveliso efanelekileyo kunye inkonzo engcono.


text:
1
Wena ke sondeza kuwe uAron umkhuluwa wakho, enoonyana bakhe, umthabathe phakathi koonyana bakaSirayeli abe ngumbingeleli kum: uAron, noNadabhi, noAbhihu, noElazare, noItamare, oonyana baka-Aron;
2
uAron, umkhuluwa wakho, umenzele izambatho ezingcwele, zibe zezozuko nezokuhomba.
3
Uze uthethe wena kubo bonke abantliziyo zilumkileyo, endibazalise ngomoya wobulumko, bazenze izambatho zika-Aron zokumngcwalisa, abe ngumbingeleli kum.
4
Zizo ke ezi izambatho abaya kuzenza: ubengo, ne-efodi, nengubo yokwaleka, nengubo yangaphantsi elukwe ngokwesindlwane, nonkontsho, nombhinqo; bamenzele ke izambatho ezingcwele uAron, umkhuluwa wakho, noonyana bakhe, abe ngumbingeleli kum.
5
Bothabatha bona igolide, nemisonto emsi nemfusa nebomvu, nelinen ecikizekileyo.
6
Maze bayenze iefodi ngegolide, nemisonto emsi nemfusa nebomvu, nelinen ecikizekileyo, ephothiweyo, umsebenzi ke lowo wengcibi yokuluka.
7
Yoba neziziba ezibini zamagxa, zokuyixakatha emiphethweni yayo yomibini, ixakathwe ke.
8
Nombhinqo ophezu kwayo, wokuyinxiba iefodi, mawube njengokusetyenzwa kwayo, uphume kuyo, ngegolide, nemisonto emsi nemfusa nebomvu, nelinen ecikizekileyo, ephothiweyo.
9
Uze uthabathe amatye ebherilo abe mabini, ukrole kuwo amagama oonyana bakaSirayeli;
10
amagama amathandathu abo oba kwelinye ilitye, namagama amathandathu amanye abe kwelesibini ilitye, ngokweenzala zabo.
11
Wowakrola amatye omabini, ngokomsebenzi womkroli wamatye, ngokrolo lomsesane wokutywina, ngokwamagama oonyana bakaSirayeli, uwabhijele ngomluko wegolide.
12
Uze uwabeke amatye omabini ezizibeni zamagxa ze-efodi, abe ngamatye esikhumbuzo koonyana bakaSirayeli; awathwale uAron amagama abo phambi koYehova ezizibeni zamagxa akhe omabini, abe sisikhumbuzo.
13
Uze wenze nemiluko yegolide;
14
neentsontelo ezimbini zegolide ecocekileyo, uzenze zithi shinyi, zibe ngumsebenzi osontiweyo, uzifake iintsontelo ezo zisontiweyo emilukweni yegolide.
15
Uze ulwenze ubengo lwesigwebo, umsebenzi ke lowo wengcibi yokuluka, ulwenze njengokwenziwa kwe-efodi, ulwenze ngegolide, nemisonto emsi nemfusa nebomvu, nelinen ecikizekileyo, ephothiweyo.
16
Loba mbombo-ne, luphindwe: ubude balo bube kukolulwa kweminwe, ububanzi balo bube kukolulwa kweminwe.
17
Uze ufake kulo imifakwa yamatye, imikrozo emine yamatye; ibe lukrozo lwesardiyo, netopazi, nesmarado, lukrozo lokuqala ke olo;
18
ukrozo lwesibini lube yirubhi, nesafire, nekalikedo;
19
ukrozo lwesithathu lube yihakinto, neagati, neametiste;
20
ukrozo lwesine lube yikrizolite, nebherilo, neyaspisi; ibe ngumluko wegolide ekufakweni kwawo;
21
amatye lawo abe umgokwamagama oonyana bakaSirayeli, abe lishumi elinamabini ngokwamagama abo; abe nokrolo lomsesane wokutywina, lithi elo libe negama lalo ngokwamagama ezizwe ezilishumi elinazibini.
22
Uze wenze elubengweni iintsontelo ezithe shinyi, umsebenzi ke lowo osontiweyo ngegolide ecocekileyo;
23
wenze elubengweni amakhonkco abe mabini ngegolide, uwafake loo makhonkco mabini emancamini omabini obengo;
24
uzifake iintsontelo zombini zegolide esontiweyo, emakhonkcweni amabini asemancamini obengo;
25
namancam omabini eentsontelo zombini uwafake emilukweni yomibini, uwafake ezizibeni zamagxa e-efodi, phambili kuyo.
26
Uze wenze amakhonkco amabini ngegolide, uwafake emancamini omabini obengo, emphethweni walo okwicala elikhangelene ne-efodi, elibheke ngaphakathi;
27
wenze amanye amakhonkco amabini ngegolide, uwafake ezizibeni zozibini zamagxa e-efodi ngaphantsi, mayela nomphambili wayo, kufuphi nokuhlangana kwayo, entla kombhinqo we-efodi;
28
ulunxibelele ubengo ngamakhonkco alo emakhonkcweni e-efodi ngentsontelo yemisonto emsi, lube sentla kombhinqo we-efodi, ukuze lungasuki ubengo kuyo iefodi.
29
Wowathwala uAron amagama oonyana bakaSirayeli elubengweni lwesigwebo phezu kwentliziyo yakhe, ekungeneni kwakhe engcweleni, luhlale lusisikhumbuzo phambi koYehova.
30
Uze ufake elubengweni lwesigwebo iiUrim neeTumim, zibe phezu kwentliziyo ka-Aron ekungeneni kwakhe phambi koYehova, ahlale ethwele uAron isigwebo soonyana bakaSirayeli phezu kwentliziyo yakhe phambi koYehova.
31
Ingubo yokwaleka ye-efodi maze uyenze yonke ngemisonto emsi.
32
Umqala wamantla ayo woba sesazulwini sayo, umqala ube nomphetho owujikelezileyo, ongumsebenzi womluki, ube njengomqala wesigcina-sifuba kuyo, ukuze ingakrazuki.
33
Uze wenze emqukumbelweni wayo ngasezantsi iirharnate ngemisonto emsi nemfusa nebomvu, zizunguleze emqukumbelweni wayo; namankenteza egolide phakathi kwazo, azunguleze.
34
Kobakho inkenteza legolide nerharnate, inkenteza legolide nerharnate, emqukumbelweni wengubo yokwaleka, kuzunguleze;
35
ayinxibe uAron, ukuba alungiselele; sivakale isandi sayo ekungeneni kwakhe engcweleni phambi koYehova, nasekuphumeni kwakhe, ukuze angafi.
36
Uze wenze imbasa ngegolide ecocekileyo, ukrole kuyo ngokrolo lomsesane wokutywina, uthi, ingcwele kuYehova;
37
uyifake umtya wemisonto emsi, inxitywe elunkontshweni. Yoba ngaphambili elunkontshweni,
38
ibe sebunzi kuAron, ukuze abuthwale uAron ubungwenxa bezinto ezingcwele, abazingcwalisayo oonyana bakaSirayeli eminikelweni yabo yonke engcwele; ihlale isebunzi kuye, ukuze zibakholekise zona phambi koYehova.
39
Uze uyiluke ingubo yangaphantsi ngelinen ecikizekileyo, unkontsho ulwenze ngelinen ecikizekileyo, uwenze nombhinqo ngokomsebenzi oyimfakamfele womluki.
40
Wobenzela oonyana baka-Aron iingubo zangaphantsi, ubenzele umbhinqo; ubenzele neminqwazi, ibe yeyozuko neyokuhomba;
41
uzinxibe kuAron umkhuluwa wakho, nakoonyana bakhe benaye, ubathambise, ubamisele, ubangcwalise, babe ngababingeleli kum.
42
Wobenzela iibhulukhwe zelinen emhlophe zokufihla ubuze babo, zithabathele esinqeni zise emathangeni;
43
bazinxibe uAron noonyana bakhe ekungeneni kwabo emnqubeni wokuhlangana, nasekusondeleni kwabo esibingelelweni, besiza kulungiselela engcweleni, bangathwali ubugwenxa bafe: ibe ngummiselo ongunaphakade kuye, nakwimbewu yakhe emva kwakhe.


text:
TGSI-006 Stainless ephathekayo intsimbi amaqhosha ebhutsi amaqhosha ebhutsi / isilumkiso kunye ifaka carborundum
Inkcazo elifutshane:
Brand: JBP oyivileyo INDICATOR Injongo: Ukubonelela isikhokelo zokukhomba okanye ingozi isilumkiso e Airport, Railway Station, indledlana kaRhulumente, ukuKhanya Rail, Shopping Mall, stairways kunye wheelchair abantu umbono ongaboniyo. Material: 304/316 / 316L Stainless (Marine Grade) oyivileyo Ground Imiphezulu Isalathisi Stud / Strip / Plate / Ukucaciswa Tile: 25x35x5 mm / 35x280x5mm Ukupakisha: Standard ngaphandle Carton, iiyunithi 240 / baseKapa; iiyunithi 360 / baseKapa; iiyunithi 720 / baseKapa (okanye nokupakisha lobuqu) Ixabiso: $ 0.45- $ 0.8 MOQ: 100 ...
Iinkcukacha Product
Ukucacisa
Tags Product
Brand: JBP lafaka INDICATOR
Injongo: Ukubonelela isikhokelo zokukhomba okanye ingozi isilumkiso e Airport, Railway Station, indledlana kaRhulumente, ukuKhanya Rail, Shopping Mall, stairways kunye wheelchair abantu umbono ongaboniyo.
Material: 304/316 / 316L Stainless (Marine Grade) oyivileyo Ground Imiphezulu Isalathisi Stud / Strip / Plate / Tile
Ingcaciso: 25x35x5 mm / 35x280x5mm
Ukupakisha: Standard Carton ngaphandle, iiyunithi 240 / baseKapa; iiyunithi 360 / baseKapa; 720 Iiyunithi / baseKapa (okanye nokupaka lobuqu)
Price: $ 0.45- $ 0.8
MOQ: Amacandelo 100
Wula: Qinisekisa zonke Australia nase-New Standards Zealand (AS / NZS: 1428), zelanga-ukumelana kunye ezahlukeneyo yoyilo & izinto. Easy ukufaka, UV izinzile.
Siyakwazi na iisampulu njengoko uyilo lwakho ngoko ukuba siwathume kuni, ngeendleko yethu (Khupha iiphatheni patent). iindleko Sample ziya kuhlawulwa yi kuthi logama nje kungekho umngundo entsha ifakiwe. Sikholelwa ukuba siya kuba iqabane lakho kule efayilini.
Isikhundla: 180 ngetoni / ngenyanga
Certificate: ISO9001: 2009 & TS16949: 2009
Iinkonzo OEM ezikhoyo
Iklasi wonke umenzi & umniki ezilahlekileyo castings zotyalo wax carbon and ingxubevange ziintsimbi, yenye omkhulu iziseko zobungcali imveliso efana nodongwe utyalo-China. castings zethu lithunyelwa kwiimarike e Australia, New Zealand, eYurophu, eMelika, njalo njalo
iimveliso zethu eziphambili zezi: Izalathisi oyivileyo, izahlulo kaloliwe, amacandelo uloliwe, izahlulo auto eyahlulayo, izahlulo oomatshini yokwakha, amacandelo izixhobo ezinzima, amazinyo kunye ezisebenza ngokubakho, iingcebiso kunye nezikhonkwane, njl
inkonzo ukulahlwa OEM iyafumaneka ngokweemfuno abathengi
Castings Inkcazo:
INkqubo Baza,: Lost Wax Ivoti / Investment Ivoti / enyibilikayo Glass Precision Ivoti
Tolerance Baza,: ISO / GB CT9
Umthamo Baza,: Wall ubukhulu phezu 8mm, ubude ngaphantsi kwe-1 imitha, ubunzima phakathi 100gram kunye 100kgs
Izinto Baza,: Plain Carbon Steel, Low ingxubevange Steel
Baza, Standard: ISO, Din, GB, Aar, BS.
Certificate: ISO9001: 2002, TS16949: 2002
Iimpawu Baza,:
1) Inkqubo wax Lost, castings utyalo yeglasi enyibilikayo inkqubo yoyilo
2) Iimathiriyeli: carbon sentsimbi, ingxubevange sentsimbi, isixhobo sentsimbi
3) ISO9001, TS16949 Foundry
4) Umthuthi ngabasebenzi abanamava zobugcisa
5) imiyalelo amancinane bayamkela
6) umthamo Imveliso: 1800ton ngenyanga nganye
7) uvavanyo ubuchule Perfect
8) imvume Ukhuseleko / umgangatho: Din, ANSI, ASTM, BSI, CNS, JIS
9) unyango olulodwa: wokucoca, nesingxobo, kunye nebandla


text:
Iingcombolo ezilahlekileyo akukho lutho. Sinako kwakhona iifayile ezivela ngeziganeko ezininzi eziqhelekileyo.
Ususe
System Crash
Password ukhohlwe
virus
yonakele
ebiwe
Ngqo scan ifowuni yakho ukuba ukubuyisa data esusiwe
Caphula iTunes ukhuphelo yakho kwakhona iifayile ezikhethiweyo
Caphula iCloud ukhuphelo yakho kwakhona iifayile ezikhethiweyo
Enobuchwepheshe, ekhuselekileyo, nethembekileyo.
Qinisekisa data kwiinkcukacha phambi recovery
Ukubuyisa yonke idatha, okanye ukhethe iifayile
data ekhoyo iza kuba ngaphezulu
Nguwe kuphela ukungena kwi-akhawunti yakho
3 ezilula: qhagamshela, scan kwakhona
day 30 free trial
Zonke iifoto zisuswe zifumaneka. Uthathe malunga nemizuzu engama-30. Ufakelo inkqubo ayincedi kuthatha ixesha elininzi. Ukuba uyazi IsiNgesi, ngoko yonke into ihamba ngokukhawuleza kakhulu. Ndiza kusebenzisa inkqubo kwiimeko ezingxamisekileyo. Ithemba recovery ngempumelelo ezibalulekileyo kum iifoto.
ngu Alevtina
Enkosi uncedo. Ungandinceda ukuba ndi kwakhona iifoto zam isusiwe. Le program kuhle kakhulu. I ingcebiso wonke ukusebenzisa le nkqubo xa ucima ulwazi oludingekayo
ngu Islam
inkqubo elungileyo. Inceda abantu ukuba kwakhona iifayile isusiwe. Ngenxa yiko. I sincoma usebenzisa abantu abaninzi abafuna ngenene ukubuyisela apps. Musa ukoyika ukufaka le program. Kuba kuya kukunceda ukuba uthole izimvo zakho isusiwe
ngu UVeronika
Lungisa nemiba inkqubo eyahlukeneyo iOS ezifana mode alulame, emhlophe Apple logo, abamnyama screen, sisaqhubeka phezu ekuqaleni, njl
Backup abuyisele nayiphi na into kwi / ukuya kwisixhobo, kwaye kumazwe oko ufuna ukusuka ukhuphelo kwikhompyutha yakho.
Dlulisela iOS Whatsapp iPhone / iPad / iPod touch / izixhobo Android, okanye backup / kwiikhompyutha thumela kuyo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
21 “Yiyo le imimiselo oya kuyibeka phambi kwabo:+
2 “Xa uthe wathenga ikhoboka elingumHebhere,+ liya kuba likhoboka iminyaka emithandathu, kodwa kowesixhenxe liya kuphuma likhululekile ngaphandle kwentlawulelo.+
3 Ukuba lithe lafika lodwa, lophuma lodwa. Ukuba linomfazi, ngoko umfazi walo wophuma nalo.
4 Ukuba ke inkosi yalo ilinike umfazi waza walizalela oonyana okanye iintombi, umfazi lowo nabantwana bakhe boba ngabenkosi yakhe+ lize lona liphume lodwa.+
5 Kodwa ukuba ikhoboka elo liyazingisa lisithi, ‘Ndiyithanda ngokwenene inkosi yam, umfazi wam noonyana bam; andifuni kuphuma ndikhululekile,’+
6 imele inkosi yalo ilisondeze kuTHIXO oyinyaniso ize ilizise ngaselucangweni okanye emgubasini; yaye inkosi yalo imele iligqobhoze indlebe ngenyatyhowa, liyikhonze kuse kwixesha elingenammiselo.+
7 “Xa athe umntu wathengisa ngentombi yakhe ibe likhobokazana,+ ayiyi kuphuma njengokuphuma kwamakhoboka lawo.
8 Ukuba ithe ayakholeka emehlweni enkosi yayo ngokokude ingayityumbi njengeshweshwe+ kodwa kunoko isuke iyikhulule, ayiyi kuba nalungelo lakuthengisa ngayo kwisizwana sasemzini ekubeni iqhubene nayo ngobuqhophololo.
9 Ukuba ithe yayityumbela unyana wayo, imele yenze kuyo ngokwelungelo eliyimfanelo yeentombi.+
10 Ukuba uzithabathele omnye umfazi, asiyi kuncitshiswa isixhaso sayo nesinxibo sayo+ nemfanelo yayo yomtshato.+
11 Ukuba akayenzeli ezi zinto zontathu, ngoko ke yophuma ingahlawulelwanga mali.
12 “Othe wabetha umntu wafa naye makabulawe afe.+
13 Kodwa lowo ubengamlalelanga, kunoko uTHIXO oyinyaniso emyekele esandleni sakhe,+ ndokumisela indawo aya kusabela kuyo.+
14 Ukuba ke umntu uye wavutha ngumsindo ngakwidlelane lakhe ngokokude alibulale ngobuqhophololo,+ uze umsuse nasesibingelelweni sam ukuze afe.+
15 Othe wabetha uyise nokuba ngunina makabulawe afe.+
16 “Othe waqweqwedisa umntu+ waza wathengisa ngaye+ okanye lowo ufunyenwe esandleni sakhe makabulawe afe.+
17 “Othe waqalekisa uyise nokuba ngunina makabulawe afe.+
18 “Xa athe axabana amadoda yaza enye yabetha idlelane layo ngelitye okanye ngekhuba, alafa, kunoko lalala emandlalweni;
19 ukuba lithe lavuka lahambahamba phandle lisimelela, mayingohlwaywa leyo ilibethileyo; kodwa kuphela yolibuyekeza ngexesha elilahlekelwe lilo emsebenzini walo lide liphile ngokupheleleyo.
20 “Xa athe umntu wabetha+ ikhoboka lakhe okanye ikhobokazana lakhe ngenduku laza lafa ngesandla sakhe, maliphindezelelwe.+
21 Noko ke, ukuba lithe lahlala usuku olunye okanye ezimbini, malingaphindezelelwa, kuba liyimali yakhe.
22 “Xa athe amadoda asukuzana aza ngenene enzakalisa umfazi omithiyo, baphuma abantwana bakhe,+ akwabakho wenzakalayo afe noko, makahlawuliswe ngomonakalo lowo njengoko eya kubeka phezu kwayo umnini waloo mfazi; yaye umele akunikele oko ngokomyalelo wabagwebi.+
23 Kodwa ukuba kubekho owenzakalayo wafa, uze unikele umphefumlo ngomphefumlo,+
24 iliso ngeliso, izinyo ngezinyo, isandla ngesandla, unyawo ngonyawo,+
25 ukutshiswa ngokutshiswa, inxeba ngenxeba, umvumbo ngomvumbo.+
26 “Xa athe umntu walibetha elisweni ikhoboka lakhe okanye wabetha ikhobokazana lakhe elisweni, walonakalisa kanobom, makalindulule likhululekile ngenxa yeliso lalo.+
27 Yaye ukuba ubethe kwaphuma izinyo lekhoboka lakhe okanye izinyo lekhobokazana lakhe, makalindulule likhululekile ngenxa yezinyo lalo.
28 “Xa ithe inkunzi yenkomo yahlaba indoda okanye umfazi wafa, loo nkomo mayixulutywe,+ ingadliwa inyama yayo; yena umnininkomo akayi kohlwaywa.
29 Kodwa ukuba inkomo leyo ibihlaba kakade waza walunyukiswa umniniyo kodwa akayigcina, yaza yabulala indoda okanye umfazi, mayixulutywe inkomo leyo, kananjalo nomniniyo makabulawe.
30 Ukuba ubekelwe intlawulelo, ngoko umele alirhole ixabiso elo lokukhulula umphefumlo wakhe ngako konke oko kubekwe phezu kwakhe.+
31 Enoba ihlabe unyana okanye ihlabe intombi, makwenziwe kuye ngokwalo mmiselo.+
32 Ukuba inkunzi leyo yenkomo ihlabe ikhoboka okanye ikhobokazana, makanike inkosi yalo iishekele ezingamashumi amathathu,+ inkomo yona ixulutywe.
33 “Xa athe umntu wavula umhadi, okanye xa athe umntu wemba umhadi, akawuvingca, kuze kweyele inkunzi yenkomo okanye iesile kuwo,+
34 umninimhadi woyibuyekeza.+ Wombuyisela umniniyo ngemali leyo, size isilwanyana eso sifileyo sibe sesakhe.
35 Xa ithe inkunzi yenkomo yomntu yenzakalisa inkunzi yenkomo yomnye yaza yafa, mabathengise ngenkomo leyo iphilileyo baze balahlule ixabiso layo; kananjalo mabayahlule leyo ifileyo.+
36 Okanye ukuba kwakusaziwa ukuba inkomo leyo ibihlaba kakade kodwa akayigcina umniniyo,+ makayibuyekeze+ inkomo leyo ngenkomo, leyo ifileyo ibe yeyakhe.
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Eksodus 21
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
28 Emva kwesabatha, xa kwakuqalisa ukukhanya ngosuku lokuqala lweveki, uMariya Magadala nomnye uMariya beza kubona ingcwaba.+
2 Kwaye, phawula! kwabakho inyikima enkulu yomhlaba; kuba kwakuhle ingelosi kaYehova ezulwini, yaliqengqa ilitye lesuka, yaza yahlala phezu kwalo.+
3 Imbonakalo yayo yangaphandle yayinjengombane,+ yaye isinxibo sayo sasimhlophe njengekhephu.+
4 Ewe, ngokoyika yona abalindi bangcangcazela baza baba njengabantu abafileyo.
5 Yaphendula ke ingelosi+ yathi kubafazi abo: “Musani ukoyika, kuba ndiyazi ukuba nifuna uYesu+ obebethelelwe.
6 Akakho apha, kuba uvusiwe,+ njengoko wayetshilo. Yizani, nibone indawo abelele kuyo.
7 Yaye hambani ngokukhawuleza nize nixelele abafundi bakhe ukuba uvusiwe+ kwabafileyo, kwaye, khangelani! uhamba phambi kwenu ukuya eGalili;+ niya kumbona apho. Khangelani! ndinixelele.”+
8 Ngokukhawuleza bemka kwingcwaba lenkumbulo, benoloyiko novuyo olukhulu, babaleka ukuya kuxela kubafundi bakhe.+
9 Yaye, khangela! uYesu wabahlangabeza waza wathi: “Bhotani!” Basondela baza bambamba ezinyaweni yaye baqubuda kuye.
10 Ngoko uYesu wathi kubo: “Musani ukuba noloyiko! Hambani, niye kuxela kubazalwana bam,+ ukuze bahambe baye eGalili; yaye baya kundibona apho.”
11 Ngoxa babesendleleni, khangela! bambi beqela labalindi+ baya esixekweni baza baxela kubabingeleli abaziintloko zonke izinto ezenzekileyo.
12 Kwaye emva kokuba behlanganisene namadoda amakhulu baza baceba, banika amajoni inani elilingeneyo lamaqhosha esilivere+
13 baza bathi: “Yithini, ‘Abafundi bakhe+ bezile ebusuku baza bamba ngoxa besilele.’
14 Yaye ukuba oku kuye kwafikelela ezindlebeni zerhuluneli, siza kuyeyisela size sinikhulule ekukhathazekeni.”
15 Ngoko awathabatha amaqhosha esilivere aza enza njengoko eyalelwe; yaye elo lizwi liye lasasazeka phakathi kwamaYuda ukuza kuthi ga kanye kulo mhla.
16 Noko ke, abafundi abalishumi elinanye baya eGalili+ entabeni apho uYesu wayebalungiselele khona,
17 kwaye xa bambonayo baqubuda, kodwa bambi bathandabuza.+
18 Yaye uYesu wasondela waza wathetha kubo, esithi: “Linikwe mna lonke igunya+ ezulwini nasemhlabeni.
19 Hambani ke ngoko niye kubenza abafundi+ abantu beentlanga zonke,+ nibabhaptiza+ egameni loYise+ neloNyana+ nelomoya oyingcwele,+
20 nibafundisa+ ukuba bazigcine+ zonke izinto endiniyalele zona.+ Yaye, khangelani! ndinani+ yonke imihla de kube sekuphelisweni kwenkqubo yezinto.”+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Mateyu 28
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 6
1 Ke kaloku ngaloo mihla, bakubon’ ukuba bayanda abafundi, kwabakho ukukrokra kwawesiGrike amaYuda ngakwawesiHebhere, ngokuba abahlolokazi bawo babesilela ekulungiselelweni kwemihla ngemihla.
2 Bathe ke abalishumi elinababini bawubizela kubo umhlambi wabafundi, bathi, Akukholekile ukuba thina silishiye ilizwi likaThixo, silungiselele ezitafileni.
3 Khangelani ngoko, bazalwana, amadoda kuni abe sixhenxe, angqinelwe ukulunga, ezele nguMoya oyiNgcwele nabubulumko, esiya kuwamisela lo msebenzi;
4 ke thina siya kuzingisa ekuthandazeni nasekulungiseleleni ilizwi.
5 Lakholeka ilizwi elo emehlweni omhlambi lowo wonke; banyula uStefano, indoda ezele lukholo nanguMoya oyiNgcwele, noFilipu, noProkoro, noNikanore, noTimon, noParmena, noNikolawo wakwa-Antiyokwe owa bengene ebuYudeni:
6 ababamisayo emehlweni abapostile; bathi bakuthandaza, bazibeka izandla phezu kwabo.
7 Laye liya likhula ilizwi likaThixo, liya lisanda kakhulu inani labafundi eYerusalem; laye neqela elikhulu lababingeleli lilululamela ukholo.
8 Ke kaloku uStefano, ezele lukholo nangamandla, wayesenza izimanga nemiqondiso emikhulu phakathi kwabantu.
9 Kwesuka ke abathile basesikhungwini ekuthiwa sesabaKhululwa, nabaseKirene, nabakwa-Alesandire, nabathile belaseKiliki, nabelaseAsiya, bephikisana noStefano;
10 ababa namandla akumelana nabo ubulumko noMoya, awayethetha ngaye.
11 Kwakuba njalo, banyebelezisa amadoda awathi, Simve ethetha amazwi okunyelisa uMoses noThixo.
12 Kanjalo babahlokohla abantu, kwanamadoda amakhulu nababhali; baza bemfikele bamthi hlasi, bamsa ematyaleni amakhulu.
13 Bamisa namangqina obuxoki, awathi, Lo mntu akayeki ukuthetha amazwi okunyelisa indawo engcwele nomthetho;
14 kuba simve esithi, UYesu waseNazarete lo uya kuyichitha le ndawo, awenze wambi amasiko awawanikela kuthi uMoses.
15 Bonke ababehleli entlanganisweni yamatyala, beqwalasele kuye, babubona ubuso bakhe, ngathi bubuso besithunywa sezulu.


text:
Uhlaziyo Lokugqibela Agasti 29, 2014
Ushwankathelo
Le nxalenye ingasentla ishwankathela imiqathango engezantsi. Olu shwankathelo lulungiselelwe ukunceda wena uqonde imiqathango, kodwa qiniseka ukuba ulufunda lonke oluxwebhu, kuba xa uvumelana nalo ubonisa ukuba wamkela yonke imiqathango, kungekuphela nje ushwankathelo.
- Iinkonzo zeFirefox cloud ("Iinkonzo") ziluthotho lweenkonzo ezilungiselelwe wena yiMozilla.
- Iinkonzo zilungiselelwe "njengokuba zinjalo" kaye akukho ziqinisekisa zalo naluphi na uhlobo. Kukho imida emandla ekusebenzeni kweMozilla kulo naluphi na ulonakaliso olukhoyo oluvela ekusebenziseni Iinkonzo
Imiqatho Yenkonzo
-
Intshayelelo
Le Miqathango Yenkonzo ("Imiqathango") lawula ukusebenzisa kweenkozo zeFirefox cloud, uludwe lweenkonzo kwintanethi ezilungiselelwe yiMozilla ("Iinkonzo")
-
Iakhawunti YeFirefox
Ukuze ukwazi ukusebenzisa Iinkonzo kuza kufuneka uyile iAkhawunti YeFirefox. Xa ubhalisa, uza kucelwa ukuba ufakwe iphasiwedi. Ubophelelekile ukugcina iphasiwedi yakho iyimfihlo kunye nezinto ezenziwa kwiakhawunti yakho yeFirefox. IMozilla ayibophelelekanga kuko nakuphi na ukulahlekelwa okunokuvela ngenxa yokusetyenziswa okungagunyaziswanga kwiakhawunti yeFirefox.
-
Iinkalo
Ifirefox Sync ikuvumela ukuba ungene kwinkcazelo engciniweyo kuzo zonke izixhobo zeFirefore, kuquka iithebhu, ibha entle, iphasiwedi, uphawulo lwephepha, kunye nokhetho lwebrawuza. Unokukwazi ukuvula nokuvala iFirefox Sync necandelo elithi Izixhobo kwiFirefox.
Fumana Isixhobo Sam kukuvumela ukuba ufumane isixhobo seFirefox OS ukude uze usilawule, njengokubona iindawo zakutshanje, ukucima izinto ezikuyo, ukuvumela iringtone, okanye ukuvala isikrini, nokubonisa umyalezo. Ukusebenzisa ezi nkalo, umele uvulele Fumana Isixhobo Sam kwiisethingi zesixhobo sakho Fumana Isixhobo Sam kuya kusebenza naxa isixhobo sevalwe isandi okanye sicinyiwe. Unokuqhawula ezi nkalo kwiisethingi zesixhobo sakho.
https://find.firefox.com Ukuba isixhobo sakho silahlekileyo, unokungena usebenzisa iAkhawunti yeFirefox ukusifumana uze usisebenzise sikude. Indawo yesixhobo sakho iyakuchazwa kuthi ngoxa isixhobo sivuliwe kwaye unokuqhagamshelana naso kwintanethi. Ukuba iyasebenza, unoxanduva lwazo naziphi na iindleko zokudluliselwa kwedata. Ukuba ukholelwa ukuba isixhobo sakho sebiwe, umele uqhagamshele abomthetho. Ulumke ungabelani ngenkcazelo yakho yobuqu ngenxa yokuba imiyalezo eboniswa apho kwisixhobo sakho ibonakala kuwonke wonke.
-
Umgaqo-nkqubo Wabucala
Isaziso Sabucala SeFirefox Cloud Kwiinkonzo sichaza iinkcukacha esizifumanayo ezivela ekusebenziseni iiNkonzo nendlela esiyisebenzisa ngayo loo nkcazelo. Sisebenzisa inkcazelo esiyifumanayo ngokweeNkonzo ukuchaza Imigaqo-nkqubo YeMozilla.
-
Ukwaneliseka kwakho KwiiNkonzo
Unokukhuphela ulwaneliseko njengenxalenye yeenkalo zeNkonzo. Ngokukhuphela ulwaneliseko, ubonisa ukuba unika okungekho nzulu, engenantlawulo, ilayisensi yehlabathi ukuze uyisebenzi ukuqhagamshelana nelungiselelo leeNkonzo Ulapha ukuze ubonise uze unikezele ngolwaneliseko olungasayi kwaphula amalungelo akhe nawuphi na umntu kwaye uza kusebenzisa ulwaneliseko lwemiyalelo enikezelwe kwiMozilla
-
Amalungelo Angaphantsi EMozilla
IMozilla yikuniki ilungelo lobunini leeNkonzo ezingachazwanga kwiMigaqo.. Ngokomzekelo, le Miqathango ayinikeli lungelo lokusebenzisa nakuphi ukupapasha, ukusebenzisa igama, uphawu, uphawu lweenkonzo, imifanekiso, igama ledomeyini, okanye iinkalo zemveliso zeMozilla. Iinkonzo ezisasazwa ngaphantsi nezilawula loluhlelo Ilayisensi Kawonkewonke YeMozilla.
-
Imiqathango; Ukupheliswa
Le miqathango iza kuqhubeka isebenza de ipheliswe nguwe okanye iMozilla.. Unokukhetha ukuyipelisa ngalo naliphi na ixesha ngaso nasiphi na isizathu esisetyenziswayo kwiFirefox yeakhawunti okanye uphelise uyekise ukusebenzisa iiNkonzo.
Unokuyekisa okanye uphelise ukungena kweNkonzo ngalo naliphi na ixesha ngaso nasiphi na isizathu, kuquka, kodwa kungapheleli apho, ukuba sikholelwa ukuba: (i) unyhasha le Miqathango, (ii) uyile okanye uyingozi ngokomthetho kuthi; okanye (iii) ukuma kwethu kweeNkonzo kuwe akusasebenzi ngokwezimali. Siza kwenza imigudu esengqiqweni nemigudu yokuphawula idilesi yemeyile ezihambisana neakhawunti neFirefox okanye ukuzama ukwixa elizayo ukungena kwiiNkonzo.
Kuzo zonke iimeko, Imiqathango iza kupheliswa, kuquka, ngaphandle kwemida, ilayisensi yakho yokusebenzisa ilayisensi yeeNkonzo, ngaphandle kwalenxalenye ilandelayo ukuba iyasebenza: Ukwazisa, Ukuchaza, Imida Yokulahlekelwa, Ingxubevange
-
Ukwazisa
Uyavuma ukukhusela, ukwazisa nokuthintela ukwenzekala kweMozilla, ikontraki zabo, ukusasaza, iilayisensi, namaqabane, kunye nabalawuli, amagosa, abasenzi, kunye neearhenti, ("Ukuchaza Ababandakanyekileyo") ezivela nxamnye nazo zonke iintlawulo neendleko, eziquka iindleko zamagqwetha, eziphuma okanye ezivela ngenxa yokusebenzisa iiNkonzo (kuquka, kodwa kungapheleli, nakuphi na okukhupheleyo).
-
Ukuchaza; Imida Yokubopheleleka
IINKONZO ZILUNGISELELWE "NJENGOKUBA ZINJALO" NAZO ZONKE IZIKHWAZILIMA. NGOKOMLINGANISELO WOMTHETHO, IMOZILLA KUNYE NABANYE ABACHAZWAYO BAZISWA NGAZO ZONKE IZIQINISEKISO, ENOBA ZICHAZIWE OKANYE ZIBHEKISELWE, KUQUKA NGAPHANDLE KWEMIQATHANGO EKHULULEKILEYO NGAPHANDLE KWECHAPHAZA, UKUTHENGISWA, UKUFANEKEKA NGENJONGO ETHILE, KWAYE AKANGENELELI. UTHWALA SONKE ISICHENGE EKUKHETHENI IINKONZO NGALE NJONGO KUMGANGATHO WAKHO WOKUPHUMEZA IINKONZO, KUQUKA IMIDA YESICHENGE YOKUQULETHWE NGUWE KUCINYIWE OKANYE KONAKALISIWE OKANYE NGOMNYE UMNTU OKWAZIYO UKUNGENA KWIAKHAWUNTI YAKHO. UMLINGANISELO UYA KUSEBENZA NGAPHANDLE KOKUSILELA NGOKWENJONGO YOKUPHILISA EZINYE EMINYE IMIDA AYIVULEKI EKUPHELENI OKANYE IMIDA YESIQINISEKISO, NGOKO ESI SAZISO ASINAKUSEBENZA KUWE.
UKWAMKELA NGOKOMTHETHO, IMOZILLA KUNYE NAMANYE AMAQABANE AYISAYI KUBOPHELELEKA KUKO NAKUPHI NA UKULAHLEKELWA, OKUKHETHEKILEYO, OKUYINGOZI, OKWEMIPHUMO, OKANYE UKONAKALA OKUVELAYO OKANYE NGAYO NAYIPHI NA INDLELA EHAMBISANA NEMIQATHANGO OKANYE UKUSEBENZISA OKNAYE UKUNGAKWAZI UKUSEBENZISA IINKONZO, OKUQUKA UKUNGASIKELWA MDA KWIMIDA ENGQALILEYO NENGANGQALANGA YOKUKONAKALISELWA, UKULAHLEKELWA, UKUSEBENZA, UKULAHLEKELWA YINGENISO, UKULAHLEKELWA YINKCAZELO NOKULAHLEKELWA KUKUSILELA KWEKHOMPYUTHA OKANYE UKONAKALA, NKQU NOKWAZISWA KWETHUBA LOKO KONAKALA KWAYE NGAPHANDLE KWENKCAZA (INKONTRAKI, ITORT OKANYE ENYE INYE) NALAPHO KUNOKUBAKHO IBANGO ELINJALO. INGQOKELELA YELAHLEKO YEMOZILLA KUNYE NAMANYE AMALUNGU ANGAPHANTSI KWESIVUMELANO AKUSAYI KUDLULE KWI $500 (AMAKHULU AMAHLANU EEDOLA) EMINYE IMIDA AYIVUMELI UKUNGAQUKWA OKANYE IMIDA YENGOZI, ENGEMIPHUMO OKANYE ENGOMONAKALO OKHETHEKILEYO, KUQUKA UKUKUTSHWA NOKUSIKELWA UMDA KUNOKUNGSEBENZI KUWE.
-
Ukutshintsha kwale Miqathango
IMozilla inokutshintsha imiqathango ngamathuba athile ukuze ilungise inkalo entsha yeNkonzo okanye icacise ilungiselelo. Imiqathango ehlaziyweni iya kuxhonywa kwintanethi. Ukuba kukho utshintsho olumandla, siza kuwazisa uhlaziyo ngamajelo aqhelekileyo eMozilla afana neblogi neforam. Uza kuqhubeka usebenzisa iiNkonzo emva kosuku olubekiweyo xa olo tshintsho lubhekisela ekuzamkeleni kwakho olo tshintsho. Ukwenza izimvo zakho ezingakumbi zisebenze, siza kuxhoma usuku olusebenzayo ngaphezulu kweliphepha.
-
Ingxubevange
Le Miqathango iyilwa sisivumelwano siphela phakathi kwakho neMozilla mayelana neeNkonzo kwaye ilawula imithetho yelizwana laseKhalifoniya, eU.S.A., ngaphandle kwemithetho ephikisayo. Ukuba inxalenye yale Miqathango ibanjiwe okanye ayinyanzeliswa, inxalenye eseleyo iya kuhlala inyanzeliswa kwaye isebenza. Ukuba kunokwenzeka kubekho ukungasebenzisani phakathi kohlelo oluguqulelweyo nemiqathango yohlelo lwesiNgesi, isiNgesi siya kuba lulwimi lokuqala
-
Siqhagamshele
Qhagamshela iMozilla


text:
Iingcamango ziyadibana kwi-OneNote
Ngokulula fudusa i-Evernote ukuya kwi-OneNote ungqamanise amanqaku akho kuzo zonke izixhobo, mahala. Fumanisa indlela yokwenjenjalo
Yila eyakho
Ngaba uye urhoqoze iingcamango emaphepheni nakumanqaku ancamathelayo? Ngaba ukugcwalisa okuthe ngqo yindlela oyithandayo? I-OneNote ikulungele ukukunceda nokuba iingamango zakho uziphumeza njani. Chwetheza, bhala okanye uzobe ngohlobo oluzenzekelayo losiba kwiphepha. Khangela uze ukiphe ukusuka kwiwebhu ukuze ube nomfanekiso weengcamango.
Sebenzisana naye nabani na
Iqela lakho livelisa ingcamango esemagqabini. Usapho lwakho luceba imenyu yendibano enkulu. Hlala usazi konke kwaye ungqamene naphi na apho ukhoyo.
Cinga ngeinki
Lungela. Qalisa. Zoba. Usiba okanye uthupha siso sodwa isixhobo osidingayo. Thatha amanqaku abhalwe ngesandla uze uwaguqule uwenze umbahlo ochwetheziweyo. Balaselisa okubalelekileyo uze ubonise iingcamanfo ngemibala okanye imilo.
Ufikelelo naphi na
Qaphela. Kulula ukukhupha isiqulatho sakho naphi na, nokuba ungaphandle kweintanethi. Qalisa kwi-laptop yakho emva koko uhlaziye amanqaku kwifowuni yakho. I-OneNote isebenza kuso nasiphi na isixhobo okanye iqonga.
-
Windows
-
Apple
-
Android
-
Iwebhu
Ingcono nge-Office
I-OneNote lilungu losapho lwe-Office osele uyazi. Lungelelanisa amanqaku ngamanqaku athathwe kwi-imeyile ye-Outlook, okanye uzinzise itheyibhile ye-Excel. Yenza okungakumbi ngosetyenziso lwe-Office lwakho oluthandayo.
Qhagamshela kwigumbi lokufundela
Hlanganisa abafundi kwindawo yokuhlangana okanye nikela uncedo lomntu ngamnye kwiincwadi zamanqaku zabucala. Akusayi kubakho amaphepha kwakhona. Ungalungiselela izifundo uze usasaze umsebenzi ukusuka kwilayibhrari yesiqulatho esembindini.
Fumanisa iNcwadi yamanqaku yeKlasi


text:
1
Kwathi, bakuva bonke ookumkani abanganeno kweYordan ezintabeni, nasezihlanjeni, nangaselwandle lonke olukhulu, kwasingisa eLebhanon, amaHeti, nama-Amori, namaKanan, namaPerizi, namaHivi, namaYebhusi,
2
babuthelana ndawonye, ukuba balwe ngamxhelo mnye noYoshuwa namaSirayeli.
3
Ke abemi baseGibheyon beva oko akwenzileyo uYoshuwa kwiYeriko, nakwiAyi,
4
benza nabo ngobuqhophololo. Baya bazenza izigidimi, babeka iingxowa ezonakeleyo emaesileni abo, neentsuba zewayini ezonakeleyo, ezikrazukileyo, ezibotshiweyo,
5
neembadada ezonakeleyo, ezixoliweyo, ezinyaweni zabo; bambatha neengubo ezonakeleyo; nesonka sonke somphako wabo besomile, besingundile kunene.
6
Beza kuYoshuwa emkhosini eGiligali, bathi kuye nakumadoda akwaSirayeli, Sivela ezweni elikude; simiseleni ngoko umnqophiso.
7
Athi amadoda akwaSirayeli kumaHivi lawo, Hi, kanti nikwahleli phakathi kwethu; sothini na ukunimisela umnqophisi?
8
Bathi kuYoshuwa, Singabakhonzi bakho. Wathi uYoshuwa kubo, Ningoobani na, nivela phi na?
9
Bathi kuye, Bavela kwelikude kakhulu ilizwe abakhonzi bakho, ngenxa yegama likaYehova uThixo wakho; kuba siluvile udumo lwakhe, nento yonke awayenzayo eYiputa;
10
nento yonke awayenzayo kookumkani bobabini bama-Amori, ababephesheya kweYordan, kuSihon ukumkani waseHeshbhon, nakuOgi ukumkani waseBhashan obeseAshtaroti.
11
Atsho kuthi amadoda amakhulu, nabemi bonke belizwe lakowethu, ukuthi, Phathani ezandleni zenu umphako wendlela, niye kuwakhawulela, nithi kuwo, Singabakhonzi benu; simiseleni ngoko umnqophiso.
12
Esi sisonka sethu sasenza umphako wethu sishushu ezindlwini zethu, ngomhla wokuphuma kwethu ekhaya ukuza kuni; ngoku nasi somile, singundile;
13
iintsuba ezi zewayini sazizalisa zisentsha; nanzi zikrazukile; nanzi neengubo zethu, neembadada zethu, zonakele ngobude bendlela.
14
Acaphula ke amadoda emphakweni wabo, akabuza cebo emlonyeni kaYehova.
15
Wenza uxolo nabo uYoshuwa, wabamisela umnqophiso wokubasindisa; zabafungela nezikhulu zalo ibandla.
16
Kwathi, ekupheleni kwemihla emithathu emveni kokuba bebamisele umnqophiso, beva ukuba bakufuphi kubo, nokuba bahleli kwaphakathi kwabo.
17
Banduluka oonyana bakaSirayeli, bafika emizini yabo ngomhla wesithathu. Imizi yabo yiGibheyon, neKefira, neBheroti, neKiriyati-yeharim.
18
Oonyana bakaSirayeli abababulala, ngokuba izikhulu zebandla zibe zifunge uYehova uThixo kaSirayeli kubo. Lazikrokrela izikhulu lonke ibandla.
19
Zathi zonke izikhulu kwibandla lonke, Thina sifunge uYehova uThixo kaSirayeli kubo, ke ngoko asinakubachukumisa.
20
Masenjenje kubo: masibasindise, kungabikho burhalarhume phezu kwethu ngenxa yesifungo esabafungela sona.
21
Zathi izikhulu kubo, Mabadle ubomi; mababe ngabathezi beenkuni nabakhi bamanzi bebandla lonke; njengoko zathethayo izikhulu kubo.
22
Wababiza ke uYoshuwa, wathetha kubo, esithi, Nisikhohliseleni na, nisithi, Simgama kakhulu kuni; kanti nihleli kwaphakathi kwethu?
23
Niqalekisiwe ngoko; kuni akuyi kunqumka bakhonzi, bathezi beenkuni, bakhi bamanzi bendlu kaThixo wam.
24
Baphendula bathi kuYoshuwa, Baxelelwa ngokuqinisekileyo abakhonzi bakho. okokuba uYehova uThixo wakho wamwisela uMoses umkhonzi wakhe umthetho, ukuba uya kuninika lonke ilizwe, nokuba uya kubatshabalalisa bonke abemi belizwe ebusweni benu; sayoyikela kunene ke imiphefumlo yethu ebusweni benu, senza le nto ke.
25
Kalokunje nanku sisesandleni sakho; yenza njengoko kulungileyo, njengoko kuthe tye emehlweni akho ukwenza kuthi.
26
Wenjenjalo ke kubo, wabahlangula esandleni soonyana bakaSirayeli, abababulala.
27
UYoshuwa wabenza ngaloo mini abathezi beenkuni nabakhi bamanzi, ebandleni nasesibingelelweni sikaYehova, unanamhla, kuloo ndawo athe wayinyula.


text:
1
Banduluka oonyana bakaSirayeli, baya bamisa ezinkqantsoni zakwaMowabhi phesheya kweYordan, malunga neYeriko.
2
Wakubona uBhalaki, unyana kaTsipore, konke abekwenzile uSirayeli kuma-Amori.
3
UMowabhi wanxunguphala kakhulu ngabantu, ngokuba bebaninzi; wakruquka uMowabhi ngoonyana bakaSirayeli.
4
Wathi uMowabhi kumadoda amakhulu akwaMidiyan, Ngoku esi sikhungu siya kukukhotha konke okungeenxa zonke kuthi, njengoko inkomo ilukhothayo uhlaza lwasendle. Ke uBhalaki, unyana kaTsipore, ubengukumkani wamaMowabhi ngelo xesha.
5
Wathuma abathunywa kuBhileham, unyana kaBhehore, ePehore, esemlanjeni welizwe loonyana babantu bakowabo, ukuba bambize bathi, Yabona, kuphume abantu eYiputa; nabo bebugubungele ubuso belizwe, behleli malungana nam.
6
Khawuze ke, undiqalekisele aba bantu, ngokuba banamandla kunam; mhlawumbi ndingaba nako ukubabulala, ndibagxothe kweli lizwe; ngokuba ndiyazi ukuba omsikelelayo usikelelwe, omqalekisayo uqalekisiwe.
7
Ahamba ke amadoda amakhulu akwaMowabhi, namadoda amakhulu akwaMidiyan, eneenkozo zokuvumisa ezandleni zawo, aya kuBhileham, athetha kuye amazwi kaBhalaki.
8
Wathi kuwo, Lalani apha ngobu busuku; ndoninika ilizwi, njengoko uYehova aya kuthetha kum. Bahlala ke abathetheli abo bakwaMowabhi noBhileham.
9
Wafika uThixo kuBhileham, wathi, Angoobani na la madoda anawe apha?
10
Wathi uBhileham kuThixo, UBhalaki unyana kaTsipore, ukumkani wamaMowabhi, uthumele kum, esithi,
11
Yabona, kuphume abantu eYiputa, babugubungela ubuso belizwe; yiza ke undiqalekisele bona, mhlawumbi ndingaba nako ukulwanabo, ndibagxothe.
12
Wathi uThixo kuBhileham, Uze ungahambi nawo, ungabaqalekisi abo bantu, kuba basikelelwe.
13
Wavuka uBhileham kusasa, wathi kubathetheli bakaBhalaki, Yiyani ezweni lenu; ngokuba uYehova uyala ukundivumela ndihambe nani.
14
Besuka ke abathetheli bakwaMowabhi, baya kuBhalaki, bathi, Walile uBhileham ukuza nathi.
15
Waphinda uBhalaki, wathuma abathetheli bebaninzi, bebekekile kunabo.
16
Bafika ke kuBhileham, bathi kuye, Utsho uBhalaki, unyana kaTsipore, ukuthi, Musa ukukha unqandwe nto ukuza kum;
17
kuba ukukuzukisa kona ndiya kukuzukisa kunene, ndikwenze konke ondixelela kona; khawuze undiqalekisele aba bantu.
18
Waphendula uBhileham, wathi kubakhonzi bakaBhalaki, Angafanelana uBhalaki endinika indlu yakhe izele yisilivere negolide, andinako ukuwugqitha umlomo kaYehova, uThixo wam, ndenze okuncinane nokuba kokukhulu.
19
Khanihlale apha ke nani ngobu busuku, udide ndiyazi into aya kuyongeza uYehova, ayithethe kum.
20
Wafika uThixo kuBhileham ebusuku, wathi kuye, Ukuba la madoda afike kuwe eza kukubiza, suka uhambe nawo; ke ilizwi endolithetha kuwe, uze wenze lona lodwa.
21
Wavuka uBhileham kusasa, wayibopha imazi yakhe ye-esile, wahamba nabathetheli abo bakwaMowabhi.
22
Wavutha umsindo kaThixo, ngokuba wahambayo. Sema isithunywa sikaYehova endleleni ukuba simchase. Wayekhwele e-esileni lakhe, enamadodana akwakhe omabini.
23
Iesile lasibona isithunywa sikaYehova simi endleleni, sirhole ikrele laso ngesandla saso, lathi gu bucala iesile endleleni, laya entsimini. UBhileham walibetha iesile, elisongela endleleni.
24
Sema isithunywa sikaYehova engxingweni yezidiliya, iludonga ngapha, iludonga ngapha.
25
Iesile lasibona isithunywa sikaYehova, lagudla udonga, lalugudla unyawo lukaBhileham ngodonga; waphinda walibetha.
26
Saphinda sagqitha isithunywa sikaYehova, sema endaweni exineneyo, apho bekungekho ndlela yakucezela ekunene nasekhohlo.
27
Iesile lasibona isithunywa sikaYehova, lasadalala phantsi koBhileham. Wavutha umsindo kaBhileham, walibetha iesile ngentonga.
28
Wawuvula ke uYehova umlomo we-esile, lathi kuBhileham, Ndikwenze ntoni na, ukuba undibethe lamaxesha mathathu?
29
Wathi uBhileham kwiesile, Kungokuba ufekethe ngam; akwaba bendiphethe ikrele ngesandla sam; inene, ngendikubulele ngoku!
30
Lathi iesile kuBhileham, Andililo iesile lakho na okhwela kulo, kuseloko wabakhoyo unanamhla? Ndiqhelile na ukwenjenje kuwe? Wathi, Hayi.
31
Wawavula uYehova amehlo kaBhileham, wasibona isithunywa sikaYehova simi endleleni, sirhole ikrele lasongesandla saso. Wathoba waqubuda ngobuso bakhe.
32
Sathi kuye isithunywa sikaYehova, Ulibethele ntoni na iesile lakho la maxesha mathathu? Yabona, kuphume mna ukuza kukuchasa; ngokuba ekuboneni kwam le ndlela iseyelisela.
33
Landibona iesile, lacezela phaya kum la maxesha omathathu; koko lacezela phaya ngenxa yam, okanye ngendikubulele ngoku wena, ndalisindisa lona.
34
Wathi uBhileham kwisithunywa sikaYehova, Ndonile, kuba bendingazi ukuba wena uze kundimela endleleni; ngoku, ukuba kubi emehlweni akho, ndobuya.
35
Sathi isithunywa sikaYehova kuBhileham, Hamba namadoda lawo; ke ilizwi endolithetha kuwe, uze uthethe lona lodwa. Wahamba ke uBhileham nabathetheli bakaBhalaki.
36
Weva uBhalaki ukuba uBhileham uyeza. Waphuma waya kumhlangabeza emzini wakwaMowabhi osemdeni waseArnon, ekupheleni komda.
37
Wathi uBhalaki kuBhileham, Andikuthumelanga na ndiqinisile ukuba ndikubize? Yini na ukuba ungezi kum? Ndihleli nje, andinako na ukukuzukisa?
38
Wathi uBhileham kuBhalaki, Uyabona, ndifikile kuwe; ndinako na ke ngoku ukuthetha into eyiyo? Ilizwi alibekayo uThixo emlonyeni wam, ndiya kuthetha lona.
39
Wahamba uBhileham noBhalaki, bafika eKiriyati-hutsoti.
40
Wabingelela uBhalaki iinkomo nempahla emfutshane, wathumela kuBhileham nakubathetheli ababenaye.
41
Kwathi ngomso, uBhalaki wamthabatha uBhileham, wamnyusa wamsa ezigangeni zikaBhahali. Wabona khona wada wesa ekupheleni kwabantu.